Emalayalee.com - ശബരിമല തീര്‍ഥാടനം: ഭക്ഷണത്തിന്റെ വില നിശ്ചയിച്ചു\nEMALAYALEE SPECIAL 18-Nov-2019 അനില് പെണ്ണുക്കര\nസന്നിധാനം:ശബരിമല മണ്ഡലമകരവിളക്ക് തീര്‍ഥാടനത്തോട് അനുബന്ധിച്ച് നിലയ്ക്കല്, പമ്പ, സന്നിധാനം ഉള്‍പ്പെടെ ജില്ലയിലെ വെജിറ്റേറിയന് ഭക്ഷണ സാധനങ്ങളുടെ വില നിശ്ചയിച്ച് ജില്ലാ കളക്ടര് പി.ബി. നൂഹ് ഉത്തരവായി.\nചായ, കാപ്പി എന്നിവയ്ക്ക് സന്നിധാനത്ത് 11 രൂപയും പമ്പാ, നിലയ്ക്കല് ഉള്‍പ്പെടെ ഇതര സ്ഥലങ്ങളില് 10 രൂപയുമാണ് വില. കടുംകാപ്പി, കടുംചായ, മധുരമില്ലാത്ത കാപ്പി, ചായ എന്നിവയ്ക്ക് സന്നിധാനത്ത് ഒന്‍പതു രൂപയും പമ്പാ, നിലയ്ക്കല് ഉള്‍പ്പെടെ ഇതര സ്ഥലങ്ങളില് എട്ട് രൂപയുമാണ് വില. ഇന്‍സ്റ്റന്റ് കാപ്പി/മെഷീന് കാപ്പി/ ബ്രൂ/ നെസ്കഫേ 150 മില്ലി ലിറ്ററിന് 15 രൂപയും 200 മില്ലി ലിറ്ററിന് 20 രൂപയുമാണ് എല്ലായിടത്തും നിരക്ക്. ബോണ്‍വിറ്റ/ ഹോര്‍ലിക്‌സ് 150 മില്ലി ലിറ്ററിന് 20 രൂപ.\nദോശ (ഒരെണ്ണം, ചട്‌നി, സാമ്പാര് ഉള്‍പ്പടെ) ഇഡലി (ഒരെണ്ണം, ചട്‌നി, സാമ്പാര് ഉള്‍പ്പടെ), പൂരി (ഒരെണ്ണം മസാല ഉള്‍പ്പടെ) എന്നിവയ്ക്ക് ഒന്‍പതു രൂപാ നിരക്കില് സന്നിധാനത്തും, എട്ടു രൂപ നിരക്കില് പമ്പാ, നിലയ്ക്കല് ഉള്‍പ്പെടെ ഇതരസ്ഥലങ്ങളിലും ലഭിക്കും. ചപ്പാത്തി, പൊറോട്ട എന്നിവയ്ക്ക് സന്നിധാനം, പമ്പ, നിലയ്ക്കല് ഉള്‍പ്പെടെ ഇതരസ്ഥലങ്ങളില് 10 രൂപയാണ് വില. പാലപ്പം, ഇടിയപ്പം എന്നിവയ്ക്ക് ഒന്‍പതു രൂപാ നിരക്കില് സന്നിധാനത്തും പമ്പ, നിലയ്ക്കല് ഉള്‍പ്പെടെ ഇതരസ്ഥലങ്ങളില് എട്ടു രൂപയ്ക്കും ലഭിക്കും. കിഴങ്ങ്, കടല, പീസ് എന്നിവയുടെ കറികള് 25 രൂപാ നിരക്കില് ലഭിക്കും. ഉപ്പുമാവിന് സന്നിധാനത്ത് 22 രൂപയും പമ്പ, നിലയ്ക്കല് ഉള്‍പ്പെടെ ഇതരസ്ഥലങ്ങളില് 20 രൂപയുമാണ്.\nഊണ്പച്ചരി (സാമ്പാര്, രസം, മോര്, പുളിശേരി, തോരന്, അവിയല്, അച്ചാര് ) ഊണ്പുഴുക്കലരി (സാമ്പാര്, രസം, മോര്, പുളിശേരി, തോരന്, അവിയല്, അച്ചാര്), ആന്ധ്ര ഊണുകള്‍ക്കും വെജിറ്റബിള് ബിരിയാണി (350 ഗ്രാം) എന്നിവയ്ക്കും പമ്പ, നിലയ്ക്കല്, സന്നിധാനം ഉള്‍പ്പെടെ ഇതരസ്ഥലങ്ങളില് 60 രൂപയാണ് വില.\nപയര്, അച്ചാര് ഉള്‍പ്പെട്ട കഞ്ഞിക്ക് സന്നിധാനത്ത് 35 രൂപയും നിലയ്ക്കല്, പമ്പ ഉള്‍പ്പെടെ ഇതരസ്ഥലങ്ങളില് 30 രൂപയുമാണ് നിരക്ക്. സന്നിധാനത്ത് കപ്പ 30 രൂപയ്ക്കും നിലയ്ക്കല്, പമ്പ ഉള്‍പ്പെടെ ഇതരസ്ഥലങ്ങളില് 25 രൂപയ്ക്കും ലഭിക്കും. തൈര് സാദം സന്നിധാനത്ത് 45 രൂപയും നിലയ്ക്കല്, പമ്പ ഉള്‍പ്പെടെ ഇതരസ്ഥലങ്ങളില് 43 രൂപയും നല്കണം. തൈര് (ഒരു കപ്പ് ) സന്നിധാനത്ത് 12 രൂപയും നിലയ്ക്കല്, പമ്പ ഉള്‍പ്പെടെ ഇതരസ്ഥലങ്ങളില് 10 രൂപയുമാണ് വില. നാരങ്ങാ സാദത്തിന് സന്നിധാനത്ത് 43 രൂപയും നിലയ്ക്കല്, പമ്പ ഉള്‍പ്പെടെ ഇതരസ്ഥലങ്ങളില് 40 രൂപയുമാണ് വില.\nവെജിറ്റബിള്, ദാല് കറികള്‍ക്ക് 20 രൂപയാണ് വില. തക്കാളി െ്രെഫയുടെ നിരക്ക് സന്നിധാനം, നിലയ്ക്കല്, പമ്പ ഉള്‍പ്പെടെ ഇതരസ്ഥലങ്ങളില് 30 രൂപയാണ്. പായസത്തിന് സന്നിധാനത്ത് 15 രൂപയും നിലയ്ക്കല്, പമ്പ ഉള്‍പ്പെടെ ഇതരസ്ഥലങ്ങളില് 12 രൂപയുമാണ് നിരക്ക്.\nതക്കാളി ഊത്തപ്പം, സവാള ഊത്തപ്പം എന്നിവയ്ക്ക് സന്നിധാനത്ത് 55 രൂപയും നിലയ്ക്കല്, പമ്പ ഉള്‍പ്പെടെ ഇതരസ്ഥലങ്ങളില് 50 രൂപയുമാണ് നിരക്ക്.\nസന്നിധാനം, നിലയ്ക്കല്, പമ്പ എന്നിവിടങ്ങളില് ഭക്ഷണസാധനങ്ങളുടെ ഗുണനിലവാരം പരിശോധിക്കുന്നതിന് ഭക്ഷ്യപൊതുവിതരണ വകുപ്പ് സ്ക്വാഡുകളെ നിയോഗിച്ചു. ഭക്ഷ്യസുരക്ഷാ വകുപ്പ് തയാറാക്കിയ ഭക്ഷണ സാധനങ്ങളുടെ വിലവിവര പട്ടിക എല്ലാ ഭക്ഷണശാലകളിലും കടകളിലും പ്രസിദ്ധപ്പെടുത്തും. അമിതവില ഈടാക്കുന്നവര്‍ക്കെതിരേ കര്‍ശന നടപടിയെടുക്കും. ഹോട്ടലുകളിലും കടകളിലും സംയുക്ത സ്ക്വാഡ് പരിശോധന നടത്തും.\nഭക്ഷണ സാധനങ്ങളുടെ അളവും വിലയും പരിശോധിക്കുന്നതിനും നിയമലംഘനം നടത്തുന്നവരെ കണ്ടെത്തുന്നതിനും ലീഗല് മെട്രോളജി വകുപ്പ് സന്നിധാനം, പമ്പ, നിലയ്ക്കല്, ളാഹ മുതല് ജില്ലയിലെ മറ്റു സ്ഥലങ്ങള് എന്നിവിടങ്ങളിലുമായി സ്ക്വാഡുകളെ നിയോഗിച്ചിട്ടുണ്ട്.\nസ്‌റ്റേറ്റ് ബാങ്ക് ഓഫ് ഇന്ത്യയുടെ ശബരിമല സന്നിധാനത്തെ പില്‍ഗ്രിം സര്‍വീസ് ശാഖയുടെ ഉദ്ഘാടനം ഡെപ്യൂട്ടി ജനറല് മാനേജര് കെ. ശിവപ്രകാശ് നിര്‍വഹിക്കുന്നു.


Sadhvi Prachi gave again controversial comment against Muslim | മുസ്ലീങ്ങളുടെ 'കൻവറുകൾ' ഹിന്ദുക്കൾ വാങ്ങരുത്, ഹരിദ്വാറിൽ നിന്ന് മുസ്ലീംങ്ങളെ തുരത്തണമെന്ന് പ്രാചി! - Malayalam Oneindia\n11 min ago പത്മിനി തോമസ് കോണ്‍ഗ്രസിലേക്ക്; മേയര് സ്ഥാനാര്‍ഥിയായേക്കും, സിപിഎമ്മിന്റെ പരിഗണനയില്3പേര്\n28 min ago അമേരിക്കൻ തിരഞ്ഞെടുപ്പിന് ദിവസങ്ങൾക്ക് മുൻപ് ഇന്ത്യ-അമേരിക്ക കൂടിക്കാഴ്ച, പ്രധാന വിഷയമായി ചൈന\n31 min ago സ്വര്‍ണക്കടത്ത് കേസ്: എംഎല്‍എക്ക് പങ്കെന്ന് കസ്റ്റംസ് റിപ്പോര്‍ട്ട്; സന്ദീപിന്റെ ഭാര്യയുടെ മൊഴി\nPublished: July 26 2019, 14:24 [IST]\nവര്‍ഗ്ഗീയ വിഷം തുപ്പി സാധ്വി പ്രാചി | Oneindia Malayalam\nദില്ലി: മുസ്ലീങ്ങൾക്കെതിരെ വീണ്ടും വിദ്വേഷ പ്രസംഗവുമായി വിഎച്ച്പി നേതാവ് സാധ്വി പ്രാചി. മദ്രസകളില് ജനിക്കുന്നവരാണ് വളര്‍ന്ന് മുംബൈ ഭീകരാക്രമണത്തിന്റെ ആസൂത്രകന് ഹാഫിസ് സയിദിനെപ്പോലെയാകുന്നതെന്ന് അവർ പറഞ്ഞു. നാഥുറാം ഗോഡ്‌സയെയും പ്രഗ്യ സിംഗ് ഠാക്കൂറിനെയും പോലുള്ളവര് മദ്രസകളില് ജനിക്കാറില്ലെന്നും സാധ്വി പറഞ്ഞു.\nവിവരാവകാശ നിയമത്തോട് മോദിക്ക് എന്തിന് ഇത്ര ദേഷ്യം? ചെയ്തത് പ്രതികാരമെന്ന് ജയറാം രമേശ്, ഇതാ അതിനുള്ള അഞ്ച് കാരണങ്ങൾ...\nഹരിദ്വാറില് ശിവ ഭക്തര് മുസ്‌ലീങ്ങളുണ്ടാക്കുന്ന കന്‍വറുകള് ബഹിഷ്‌കരിക്കണമെന്നും പ്രാചി പറഞ്ഞു. ശിവന് സമര്‍പ്പിക്കാനായി ഗംഗയില് നിന്നുള്ള ജലം ശേഖരിക്കാനായി മുളയും മണ്‍കലവും ചേര്‍ത്തുണ്ടാക്കുന്ന പാത്രമാണ് കന്‍വറുകള് എന്ന് പറയുന്നത്. മീററ്റിലെ ഭഗ്പത് ജില്ലയില് സംസാരിക്കവെയാണ് പ്രാചിയുടെ പരാമർശം.\nപ്രസംഗം വിവാദമായതോടെ ഭഗ്പത് ജില്ലാ ഭരണകൂടം സ്വാധിയുടെ പ്രസംഗത്തിൽ അന്വേഷണം ആരംഭിച്ചു. അസിസ്റ്റന്‍റ് സുപ്രണ്ട് ഓഫ് പോലീസ് അനില് സിംഗ് അന്വേഷണത്തിന് നേതൃത്വം നല്‍കും. ഹരിദ്വാറില് ശിവഭക്തര്‍ക്കുവേണ്ടിയുള്ള കന്‍വറുകൾ നിർമ്മിക്കുന്ന്ത് കൂടുതലും മുസ്ലീങ്ങളാണ്. അവരെ ബഹിഷ്ക്കരിക്കണമെന്നാണ് സ്വാധി പറഞ്ഞത്. അവരെ ഇവിടെ നിന്ന് പോകാൻ പറയണം. അങ്ങിനെ വന്നാൽ ഹിന്ദുക്കൾക്ക് കൂടുതൽ തൊഴിലവസരങ്ങൾ ലഭിക്കുമെന്നും അവർ പ്രസംഗത്തിൽ വ്യക്തമാക്കി.\nമുസ്ലീം മുക്ത ഇന്ത്യ\nഇതിന് മുമ്പും നിരവധി തവണ സ്വാധി മുസ്ലീം മത വിഭാഗങ്ങൾക്കെതിരെ വിദ്വേഷ പ്രസംഗം നടത്തിയിരുന്നു. പ്രധാനമന്ത്രി നരേന്ദ്രമോദിയും ബിജെപി ദേശീയ അധ്യക്ഷന് അമിത് ഷായും ഇന്ത്യയെ കോണ്‍ഗ്രസ് മുക്ത രാജ്യമാക്കണമെന്ന സ്വപ്‌നവുമായി മുന്നേറുമ്പോള് സംഘപരിവാര് സംഘടനയായ വി എച്ച് പിയുടെ നേതാവായ സാധ്വി പ്രാചിയുടെ സ്വപ്‌നം മുസ്ലിങ്ങളില്ലാത്ത ഇന്ത്യയാണ്. വിവാദ പ്രസ്താവനകള് ഏറെ നടത്തിയിട്ടുള്ള നേതാവാണ് സാധ്വി. ഇന്ത്യയെ മുസ്ലിംമുക്തമാക്കാനുള്ള സമയമാണിതെന്ന് നേരത്തെ പ്രാചി പറഞ്ഞിരുന്നു.\nഗോധ്ര കലാപവുമായി ബന്ധപ്പെട്ടും വിവാദ പ്രസ്താവനയുമായി അവർ രംഗത്തെത്തിയിരുന്നു. പുൽവാമയിലെ ഭീകരാക്രമണവുമായി ബന്ധപ്പെട്ട പ്രതികരണത്തിലായിരുന്നു പ്രാചിയുടെ വിവാഗ പ്രസ്താവന പുറത്ത് വന്നത്. ഗോധ്രയിൽ ചെയ്തത് പാകിസ്താനിലും നടത്തമമെന്നായിരുന്നു പ്രാചി പറഞ്ഞിരുന്നത്. ഇതുവഴി ഗോധ്ര കലാപത്തിന് പിന്നിൽ മോദിയാണെന്ന് പരോക്ഷമായി പറയുകയായിരുന്നു പ്രാചി. ഉത്തർപ്രദേശിൽ നിന്നും നിയമസഭ തിരഞ്ഞെടുപ്പിൽ മത്സരിച്ച വ്യക്തിയാണ് സ്വാധി പ്രാചി.\nമുസ്ലീം സ്ത്രീകളെ ഹിന്ദുമതത്തിലേക്ക് സ്വാഗതം ചെയ്യുന്നു\nനിക്കാഹ് ഹലാലയിൽ നിന്ന് രക്ഷപ്പെടാൻ മുസ്ലീം സ്ത്രീകൾ ഹിന്ദുക്കളെ വിവാഹം കവിക്കണമെന്ന വിവാദ പ്രസംഗവും സാധ്വി പ്രാചി നടത്തിയിരുന്നു. മുത്തലാക്കും നിക്കാഹ് ഹലാലയും സാമൂഹ്യ തിന്മകളായാണ് മുസ് ലിം സ്ത്രീകൾ കരുതുന്നതെന്നും വിഎച്ച്പി നേതാവ് പറഞ്ഞിരുന്നു. ഹിന്ദുമതത്തിലേക്ക് വരുന്നതോടെ മുസ് ലിം സ്ത്രീകളുടെ ഭയം ഇല്ലാതാകും. സ്ത്രീകൾ ജീവിതം നശിപ്പിച്ച് കളയയരുത്. ഹിന്ദുക്കളെ നിങ്ങൾക്ക് വിവാഹം കഴിക്കാം. മൂല്യങ്ങൾ പിന്തുടരുന്ന മിടുക്കരായ ആൺകുട്ടികളെ നിങ്ങൾക്ക് ലഭിക്കും. എല്ലാവരെയും ഹിന്ദു മതത്തിലേക്ക് സ്വാഗതം ചെയ്യുന്നു എന്നാണ് പ്രാചിയുടെ പരാമർശം ഉണ്ടായിരുന്നത്. കാൻവാർ യാത്രക്കിയെ മുസ്ലീം പള്ളികളിലെ ശബ്ദോപകരണങ്ങൾക്ക് നിരോധനം ഏർപ്പെടുത്തണമെന്നും സാധ്വി പ്രാചി ആവശ്യപ്പെട്ടിരുന്നു.\nsadhvi prachi vhp വിഎച്ച്പി muslim മുസ്ലീം hindu ഹിന്ദു\nSadhvi Prachi gave again controversial comment against Muslim


April 2021 - 4:00 pm IST\nഅശ്വതി : താരതമ്യേന കുറച്ചവില്യ്ക്ക് ഭൂമിവാങ്ങുവാന് തയ്യാറാകും. മത്സരരംഗങ്ങളില് വിജയിയ്ക്കും. പാഠ്യപദ്ധതിയുടെ അന്തിമഭാഗം സമര്‍പ്പിയ്ക്കുവാന് തയ്യാറാകും.\nഭരണി : ദൃഷ്ടിപഥത്തിലുള്ളതെല്ലാം ശരിയാണെന്നുള്ള മിഥ്യാധരണകള് ഒഴിവാക്കണം. വ്യവസ്ഥകള് പാലിയ്ക്കുവാന് അശ്രാന്തപരിശ്രമം വേണ്ടിവരും. ദേഹാസ്വാസ്ഥ്യങ്ങളാല് അവധിയെടുക്കും.\nകാര്‍ത്തിക : കടം കൊടുത്ത സംഖ്യതിരിച്ചു ലഭിയ്ക്കും. ഗുരുകാരണവന്മാരെ സന്ദര്‍ശിച്ച് ക്ഷേമാന്വേഷണം നടത്തുവാനവസരമുണ്ടാകും. പരീക്ഷയ്ക്ക ആത്മവിശ്വാസം വര്‍ദ്ധിയ്ക്കും.\nരോഹിണി : ആഗ്രഹസാഫല്യത്താല് നേര്‍ന്നുകിടപ്പുള്ള വഴിപാടുകള് ചെയ്തുതീര്‍ക്കും. പലപ്പോഴും സഹപ്രവര്‍ത്തകരുടെ ചുമതലകള് കൂടി ചെയ്തുതീര്‍ക്കേണ്ടതായിവരും. അ തിരുകടന്ന ആത്മപ്രശംസ അബദ്ധങ്ങള്‍ക്കു വഴിയൊരുക്കും.\nമകയിരം : ആരോഗ്യം തൃപ്തികരമായിരിയ്ക്കുമെങ്കിലും അശ്രദ്ധക്കൊണ്ടു വീഴ്ചയ്ക്ക് യോഗമുണ്ട്. അപര്യാപ്തതകള് മനസ്സിലാക്കി ജീവിയ്ക്കുവാന് തയ്യാറാകും.\nതിരുവാതിര : അവധികഴിഞ്ഞ വിദേശ ഉദ്യോഗത്തിന് യാത്രപുറപ്പെടും. അവഗണിയ്ക്കപ്പെട്ട വിഷയങ്ങള് പരിഗണിയ്ക്കപ്പെടുന്നതിനാല് ആശ്വാസം തോന്നും. സാമ്പത്തിക ക്രയവിക്രയങ്ങളില് കൂടുതല് ശ്രദ്ധവേണം.\nപുണര്‍തം : സംതൃപ്തിയുള്ള ഉദ്യോഗത്തിന് നിയമനാനുമതി ലഭിയ്ക്കും. മാനസിക വിഭ്രാന്തിയ്ക്ക് കുറവുതോന്നും. വിദഗ്ദ്ധോപദേശം സ്വീകരിച്ച് പുതിയ ക്രയവിക്രയങ്ങള് നട ത്തും.\nപൂയ്യം : തീരുമാനങ്ങളില് ഔചിത്യമുണ്ടാകും. അര്‍ഹമായ പൂര്‍വ്വികസ്വത്ത് രേഖാപരമായി ലഭിയ്ക്കുവാന് ധാരണയാകും. കുടുംബജീവിതത്തില് സ്വസ്ഥതയും സമാധാനവു മുണ്ടാകും.\nആയില്യം : സൌഹൃദസംഭാഷണത്തില് പുതിയ തൊഴില്‍മേഖലയെപ്പറ്റിയുള്ള ആശയങ്ങള് ഉത്ഭവിയ്ക്കും. അമിതമായ അന്ധവിശ്വാസവും ആത്മവിശ്വാസവും ഉപേക്ഷിയ്ക്കണം.\nമകം : ശാസ്ത്രപരീക്ഷണനിരീക്ഷണങ്ങളില് വിജയിയ്ക്കും. അധികാരപരിധി വര്‍ദ്ധിയ് ക്കുന്നതിനാല് കീഴ്ജീവനക്കാരെ നിയമിയ്ക്കുവാന് അനുമതി നേടും. അനാവശ്യമായ അശുഭചിന്തകള് ഉപേക്ഷിയ്ക്കണം.\nപൂരം : പൊതുതാല്പര്യം മാനിച്ച് വികസനപ്രവര്‍ത്തനങ്ങള് ഏറ്റെടുക്കും. ഇടപെടുന്ന വിഷയങ്ങളില് അനുകൂലസാഹചര്യങ്ങള് വന്നുചേരും. പുനരാലോചനയില് പുതിയ ഗൃഹംവാങ്ങുവാന് അന്വേഷണമാരംഭിയ്ക്കും.\nഉത്രം : നിരവധികാര്യങ്ങള് നിഷ്കര്‍ഷയോടുകൂടി ചെയ്തുതീര്‍ക്കുവാനവസരമുണ്ടാകും. ഊഹകച്ചവടത്തില് ലാഭമുണ്ടാകും. പണയപ്പെടുത്തിയ ആധാരം തിരിച്ചെടുക്കാന് അവ സരമുണ്ടാകും.\nഅത്തം : ആരോഗ്യം തൃപ്തികരമായിരിയ്ക്കും. സംതൃപ്തിയുള്ള വിഭാഗത്തിലേയ്ക്ക് ഉ ദ്യോഗമാറ്റമുണ്ടാകും. ചെയ്യുന്ന പ്രവൃത്തികള്‍ക്ക് അംഗീകാരം ലഭിയ്ക്കും. പദ്ധതി ആസൂ ത്രണങ്ങളില് ലക്ഷ്യപ്രാപ്തിനേടും.\nചിത്ര : വിശ്വസ്തസേവനത്തിന് പ്രശസ്തിപത്രം ലഭിയ്ക്കും. വാസ്തവവിരുദ്ധമായ തോ ന്നലുകള് ഒഴിവാക്കുവാന് ഉള്‍പ്രേരണയുണ്ടാകും. സമാനചിന്താഗതിയിലുള്ളവരുമായി സമ്പര്‍ക്കത്തിലേര്‍പ്പെടുവാന് അവസരമുണ്ടാകും.\nചോതി : അസാദ്ധ്യമെന്നുതോന്നുന്ന പലതും സാദ്ധ്യമാകും. ആരോഗ്യസംരക്ഷണത്തിന്‍റെ ഭാഗമായി യോഗാസനങ്ങളും ശ്വസനക്രിയയും ശീലിയ്ക്കും. പ്രവര്‍ത്തനരംഗം പുഷ്ടിപ്പെ ടും.\nവിശാഖം : ഉപകാരം ചെയ്തുകൊടുത്തവരില് നിന്നും വിപരീതപ്രതികരണങ്ങള് വന്നു ചേരും. വാക്തര്‍ക്കങ്ങളില് നിന്നും യുക്തിപൂര്‍വ്വം ഒഴിഞ്ഞുമാറുകയാണ് നല്ലത്. അവിചാ രിതമായി വിദേശ ഉദ്യോഗം നഷ്ടപ്പെടും.\nഅനിഴം : ആഗ്രഹസാഫല്യത്താല് ആത്മനിര്‍വൃതിയുണ്ടാകും. അന്യരുടെ വിഷമാവസ്ഥ കള്‍ക്ക് ശാശ്വതപരിഹാരം നിര്‍ദ്ദേശിയ്ക്കുവാന് സാധിയ്ക്കും. ആദ്ധ്യാത്മിക-ആത്മീയ പ്രഭാഷണങ്ങള് മനഃശാന്തിയ്ക്കു വഴിയൊരുക്കും.\nതൃക്കേട്ട : വിവേകത്തോടുകൂടിയ സമീപനങ്ങളാല് മാര്‍ഗ്ഗതടസ്സങ്ങള് തരണം ചെയ്യുവാ നാകും. സമ്പൂര്‍ണ്ണ അധികാരം ലഭിച്ചതിനാല് ഭരണസംവിധാനത്തില് മാറ്റങ്ങള് വരു ത്തുവാന് തയ്യാറാകും.\nമൂലം : വ്യവസ്ഥകള് പാലിയ്ക്കുവാന് അശ്രാന്തപരിശ്രമം വേണ്ടിവരും. അവ്യക്തമായ പണം ഇടപാടുകളില് നിന്നും ഒഴിഞ്ഞുമാറും. തൊഴില്‍മേഖലകളോട് ബന്ധപ്പെട്ട് ചര്‍ച്ചക ളും യാത്രകളും നിഷ്ഫലമാകും.\nപൂരാടം : യാതൊരുകാരണവുമില്ലാതെ ശത്രുക്കള് വര്‍ദ്ധിയ്ക്കും. വിതരണമേഖലയില് സാമ്പത്തിക സുരക്ഷിതത്വം ഉറപ്പുവരുത്തും. വിപരീതസാഹചര്യങ്ങളെ അതിജീവിയ്ക്കു വാന് സാധിയ്ക്കും.\nഉത്രാടം : മേലധികാരിയുടെ അനാവശ്യസംശയങ്ങള്‍ക്ക് വിശദീകരണം നല്‍കുവാനിട വരും. സാമ്പത്തികക്രയവിക്രയങ്ങളില് നിന്നും ഒഴിഞ്ഞുമാറുകയാണ് നല്ലത്. റോഡ് വിക സനത്തിന് ഭൂമിവിട്ടുകൊടുക്കുവാന് തീരുമാനിയ്ക്കും.\nതിരുവോണം : വിദ്വജ്ജനങ്ങളുടെ പ്രശംസയ്ക്കു സാദ്ധ്യതയുണ്ട്. ഉദ്യോഗത്തിനോടനു ബന്ധമായി ഉപരിപഠനത്തിനു ചേരും. സഹോദരങ്ങള്‍ക്ക് പണം കൊടുത്ത് പൂര്‍വ്വികസ്വ ത്ത് വാങ്ങുവാന് തയ്യാറാകും.\nഅവിട്ടം: അനുബന്ധവ്യാപാരം തുടങ്ങുന്നതിനെപ്പറ്റി പുനരാലോചിയ്ക്കും. പുതിയ തല മുറയിലുള്ള വരുടെ അനൈക്യത കാരണത്താല് മാറിതാമസിയ്ക്കുവാന് തീരുമാനി യ്ക്കും. പ്രതീക്ഷിച്ച ലാഭമുണ്ടാകയാല് ഭൂമിവില്ക്കുവാന് തയ്യാറാകും.\nചതയം : മാതാപിതാക്കളുടെ ആവശ്യങ്ങള് കൃത്യതയോടുകൂടി സാധിപ്പിയ്ക്കും. ധര്‍മ്മപ്ര വൃത്തികള്‍ക്കും പുണ്യപ്രവൃത്തിയ്ക്കുമായി സര്‍വ്വാത്മനാ സഹകരിയ്ക്കും. പുത്രപൌ ത്രാദികളുടെ ആഗമനം മനസ്സമാധാനത്തിനു വഴിയൊരുക്കും.\nപൂരോരുട്ടാതി : കടം കൊടുത്തസംഖ്യയ്ക്കു പകരം ഭൂമിരേഖാപരമായി ലഭിയ്ക്കും. നേര് ന്നുകിടപ്പുള്ള വ ഴിപാടുകള് ചെയ്തുതീര്‍ക്കും. സാന്ത്വനസമന്വയ സമീപനങ്ങള് പ്രതികൂ ലസാഹചര്യങ്ങളെ തരണം ചെയ്യുവാന് ഉപകരിയ്ക്കും.\nഉത്രട്ടാതി : വസ്തുതര്‍ക്കം ബന്ധപ്പെട്ടവരുടെ മദ്ധ്യസ്ഥതയില് പരിഹരിയ്ക്കുവാന് സാധി യ്ക്കും. ദമ്പതികളുടെ ആവശ്യങ്ങള് പരിഗണിയ്ക്കപ്പെടും. സമന്വയസമീപനത്താല് സര് വ്വകാര്യ വിജയം ഉണ്ടാകും.\nരേവതി : അശ്രാന്തപരിശ്രമത്താലും അത്യദ്ധ്വാനത്താലും ഏറ്റെടുത്ത ദൌത്യം വിജയിപ്പി യ്ക്കുവാന് സാധിയ്ക്കും. ഉദ്യോഗത്തിനോടനുബന്ധമായി ഉപരിപഠനത്തിനു ചേരുവാന് തീരുമാനിയ്ക്കും.


തലവേദനയാണോ?? ഇക്കാര്യങ്ങൾ ശ്രദ്ധിക്കാം\nBy online desk.26 09 2019\n6) രാത്രിയില് ഉറക്കത്തില് നിന്ന് എഴുന്നേല്‍പ്പിക്കുന്ന തലവേദന\nതലച്ചോറിലെ പ്രശ്‌നങ്ങള്‍ക്കൊപ്പം കാഴ്ചത്തകരാറുകള്, സൈനസൈറ്റിസ്, മോണവീക്കം, ചെവിയുടെ പ്രശ്‌നങ്ങള് എന്നിവയും തലവേദനയുണ്ടാക്കാം. തലച്ചോറിനകത്തോ അതിന്റെ ആവരണത്തിലോ ഉണ്ടാകുന്ന രക്തസ്രാവം, തലച്ചോറിനുള്ളിലെ മുഴകള്, തലച്ചോറിനുള്ളിലെ അണുബാധ, തലയോട്ടിക്കുള്ളിലെ സമ്മര്‍ദം കൂടുന്ന അവസ്ഥ എന്നിവയാണ് തലവേദനയുടെ ഏറ്റവും അപകടകരമായ കാരണങ്ങള്. എന്നാല് സാധാരണ കണ്ടുവരുന്ന തലവേദനയുടെ കാരണം ചെന്നിക്കുത്ത്, അമിത ടെന്ഷന് എന്നിവയാണ്.\nപ്രത്യേകിച്ച് സ്ത്രീകളിലാണ് ചെന്നിക്കുത്ത് കൂടുതലായി കാണപ്പെടുന്നത്. തലയുടെ ഏതെങ്കിലും ഒരുവശത്തുനിന്ന് തുടങ്ങുന്ന തുടിക്കുന്ന പോലുള്ള വേദന ക്രമേണ വര്‍ധിച്ച് തലമൊത്തം അസഹ്യമായി വ്യാപിക്കും. വെളിച്ചമോ ശബ്ദമോ ഈയവസരത്തില് തലവേദന കൂട്ടും. തലകറക്കം, തലപ്പെരുപ്പ്, ഛര്‍ദ്ദി തുടങ്ങിയവും അനുഭവപ്പെടും.\nമധ്യവയസ്‌കരില് സ്ത്രീപുരുഷവ്യത്യാസമില്ലാതെ ഈ തലവേദന കാണപ്പെടുന്നു. തലയുടെ ഇരുഭാഗങ്ങളിലും വലിഞ്ഞുമുറുകുന്ന തരത്തിലുള്ള വേദനയാണ് ഉണ്ടാകുക. പേരുപോലെതന്നെ അമിതമായ സ്‌ട്രൈസ്, ഉറക്കമില്ലായ്മ എന്നിവയാണ് ഈ തലവേദനയുടെ കാരണം.\nആദ്യം പറഞ്ഞപോലുള്ള ലക്ഷണങ്ങള് ഉണ്ടെങ്കില് ഉടനെതന്നെ വൈദ്യസഹായം തേടണം. വല്ലപ്പോഴും മാത്രംവരുന്ന തീവ്രമല്ലാത്ത തലവേദനകള്‍ക്ക് താത്കാലികമായ വേദനസംഹാരി കഴിച്ചാല് മതി. എന്നാല്, തീവ്രമായ, ദിനചര്യകളെ ബാധിക്കുന്ന തരത്തിലുള്ള തലവേദനകള്‍ക്ക് വിദഗ്ദ്ധചികിത്സ ആവശ്യമാണ്. തലവേദനയുടെ യഥാര്‍ഥകാരണം കണ്ടുപിടിക്കാനായി തലച്ചോറിന്റെ സ്‌കാനിങ് അടക്കമുള്ള പരിശോധനകള് ചിലപ്പോള് വേണ്ടിവരും. ആഴ്ചയില് രണ്ടുതവണയില് കൂടുതല് തലവേദന വരുന്നെങ്കില്, അല്ലെങ്കില് മാസം പത്തുതവണയില് കൂടുതല് വേദനസംഹാരി ഉപയോഗിക്കേണ്ടി വരുന്നെങ്കില് ചികിത്സ വേണം.\n1) ആവശ്യമായ ഉറക്കം (ദിവസം 6–8 മണിക്കൂര്) ഉറപ്പു വരുത്തുക.\n2) രാത്രിസമയങ്ങളില് മൊബൈല്, ലാപ്‌ടോപ്പ് എന്നിവ ആവശ്യമായ വെളിച്ചം ഇല്ലാതെ ഉപയോഗിക്കുന്നത് ഒഴിവാക്കുക.\n5) അമിതമായ സ്‌ട്രൈസ് ഒഴിവാക്കാനായി മാനസിക ഉല്ലാസത്തിനുള്ള പ്രവൃത്തികളില് ഏര്‍പ്പെടുക, യോഗ ചെയ്യുക.


കേരളാ ഹൗസ് ഐറിഷ് മലയാളി ക്ലബ്ബിന്റെ 'കാർണിവൽ 2022' ആഘോഷ പരിപാടി ജൂൺ 18-ന് ഡബ്ലിനിൽ - Rose Malayalam\nകേരളാ ഹൗസ് ഐറിഷ് മലയാളി ക്ലബ് സംഘടിപ്പിക്കുന്ന ‘കാര്‍ണിവല് 2022’ ആഘോപരിപാടി 2022 ജൂണ് 18-ന്. കൗണ്ടി ഡബ്ലിനിലെ ലൂക്കനിലുള്ള Primrose Lane-ലെ Lucan Youth Centre-ല് വച്ച് രാവിലെ 8 മണി മുതല് വൈകിട്ട് 8 മണി വരെയാണ് പരിപാടി.\nപരിപാടിയുടെ ഭാഗമായുള്ള വടംവലി മത്സരം (Tug of War) ഉച്ചയ്ക്ക് 1.30 മുതല്3മണി വരെ നടത്തപ്പെടും. വിജയികള്‍ക്ക് Seven Seas Vegetables സ്‌പോണ്‍സര് ചെയ്യുന്ന 301 യൂറോ ആണ് സമ്മാനം. രണ്ടാം സ്ഥാനക്കാര്‍ക്ക് Bombay Bazar Blancherstown നല്‍കുന്ന 150 യൂറോ സമ്മാനവും ലഭിക്കും.\nSpice Bazar, Finance Choice, Jacme എന്നിവര്‍ക്കൊപ്പം Spice Village, Eurasia Super Market എന്നിവയും ‘കാര്‍ണിവല് 2022’ സ്‌പോണ്‍സര് ചെയ്യുന്നു.\nടിജോ മാത്യു – +353894386373\nബെന്നി – +353871121260\nകോവിഡ് കാരണമുണ്ടായ നഷ്ടം നികത്താൻ നിരക്ക് കുത്തനെ കൂട്ടി ഡബ്ലിനിലെ ഹോട്ടലുകൾ; രണ്ട് രാത്രി താമസിക്കാൻ നൽകേണ്ടത് 700 യൂറോ


'സുഡാനി ഫ്രം നൈജീരിയ'; ഇനി ആല്‍ബെര്‍ട്ട ഫിലിം ഫെസ്റ്റിവലിലേക്കും\n‘സുഡാനി ഫ്രം നൈജീരിയ’; ഇനി ആല്‍ബെര്‍ട്ട ഫിലിം ഫെസ്റ്റിവലിലേക്കും\nഎഡ്മണ്ടന്: 2018ലിറങ്ങിയ മികച്ച മലയാള സിനിമകളിലൊന്നായ ‘സുഡാനി ഫ്രം നൈജീരിയ’ കാനഡയിലെ ഇന്ത്യന് ഫിലിം ഫെസ്റ്റിവലിലേക്ക്. കാനഡയിലെ ഇന്ത്യന് ഫിലിം ഫെസ്റ്റിവല് ഓഫ് ആല്‍ബെര്‍ട്ടയിലേക്കാണ് (ഐ.എഫ്.എഫ്.എ) സുഡാനി ഫ്രം നൈജീരിയ എത്തുന്നത്. ജൂലൈ 13മുതല് 16 വരെ നടക്കുന്ന ഫെസ്റ്റിവലില്9ഭാഷകളില് നിന്നായി 13ഓളം ചിത്രങ്ങളാണ് പ്രദര്‍ശനത്തിനായ് എത്തുന്നത്.\nബോളിവുഡിന് പുറമെ നിരവധി പ്രാദേശിക ഭാഷാ ചിത്രങ്ങളും ഇത്തവണ ഫെസ്റ്റിവലില് ഉള്‍പ്പെടുത്തിയിട്ടുണ്ട്. മലയാളത്തില് നിന്ന് സുഡാനി ഫ്രം നൈജീരിയ പ്രദര്‍ശിപ്പിക്കുന്നുണ്ട്. നേരത്തെ കാന്‍സ് ഫിലിം മാര്‍ക്കറ്റിലും ചിത്രം പ്രദര്‍ശിപ്പിച്ചിരുന്നു. ടൊറൊന്റൊ ഫെസ്റ്റിവലില് പ്രദര്‍ശിപ്പിച്ച വില്ലേജ് റോക്ക്സ്റ്റാഴ്സ് (അസമീസ്), ‘മൈ സണ് ഈസ് ഗേ’ (തമിഴ്), മോം (ഹിന്ദി), എന്നീ ചിത്രങ്ങളും ഫെസ്റ്റിവലില് പ്രദര്‍ശിപ്പിക്കുന്നുണ്ട്.\nനിരവധി സംവിധായകരും നിര്‍മ്മാതാക്കളുമെല്ലാം പങ്കെടുക്കുന്ന മേളയിലെ ചിത്രങ്ങള് ഗാര്‍ന്യൂ തിയ്യേറ്ററിലാണ് പ്രദര്‍ശിപ്പിക്കുക. കാനഡയിലെ എഡ്മന്റണ് മൂവി ക്ലബ്ബാണ് ഫെസ്റ്റിവല് സംഘടിപ്പിക്കുന്നത്.നിലവില് മലയാള ചലച്ചിത്രമേഖലയുമായി സഹകരിച്ച് ഐ.എഫ്.എഫ്.എ സിനിമകള് നിര്‍മ്മിക്കുന്നുണ്ട്.\nTags: Sudani from nygeria in Alberta filim fest\n‘തെറ്റ് അംഗീകരിക്കുകയും ചെയ്തുപോയ പ്രവര്‍ത്തിയില് പശ്ചാത്തപിക്കുകയും ചെയ്യാനാണ് കഴിയുക’ മീ ടു ആരോപണത്തില് ദിവ്യ ഗോപിനാഥിനോട് പരസ്യമായി മാപ്പ് പറഞ്ഞ് അലന്‍സിയര്\nധീരജവാന് വി.വി വസന്തകുമാറിന്റെ വസതിയില് മമ്മൂട്ടിയെത്തി ആദരവര്‍പ്പിച്ചു\nജഗതിശ്രീകുമാര് അഭിനയലോകത്തേക്ക് തിരിച്ച് വരുന്നു\n‘സാഹിത്യ അക്കാദമി ജീവികളൊന്നും നാട്ടില് രണ്ടു നരബലി നടന്നിട്ടും ഒന്നും ഉരിയാടാത്തതെന്താ?’:ജോയ് മാത്യൂ\nപി പരമേശ്വരനെ വധിക്കാന് അബ്ദുള് നാസര് മദനി പദ്ധതിയിട്ടുവെന്ന കേസിലെ രേഖകള് പോലിസ് റെക്കോഡ്‌സില് കാണാനില്ലെന്ന് സര്‍ക്കാര് ഹൈക്കോടതിയില്, കേസ് എന്‍ഐഎയ്ക്ക് വിടണമെന്ന് സിബിഐ\nആംബുലന്‍സിന് മുന്നില് ‘അഭ്യാസം’ കാണിച്ച യുവാവിനെ പിടികൂടി


വിവാദ വിവാഹം; സോഷ്യല് മീഡിയയിലൂടെ കടന്നാക്രമത്തിനെതിരെ വനിത കമ്മീഷന് – കേരള ടൈംസ്\nHome / കേരളം / വിവാദ വിവാഹം; സോഷ്യല് മീഡിയയിലൂടെ കടന്നാക്രമത്തിനെതിരെ വനിത കമ്മീഷന്\nവിവാദ വിവാഹം; സോഷ്യല് മീഡിയയിലൂടെ കടന്നാക്രമത്തിനെതിരെ വനിത കമ്മീഷന്\nപാവറട്ടി: വിവാഹത്തില്‍നിന്ന് പിന്മാറിയ പെണ്‍കുട്ടിയില്‍നിന്ന് വരൻ്റെ വീട്ടുകാര് എട്ടുലക്ഷം രൂപ നഷ്ടപരിഹാരം ആവശ്യപ്പെടുന്നത് എന്ത് മാനദണ്ഡം വെച്ചാണെന്ന് വനിത കമ്മീഷന് അധ്യക്ഷ എം.സി. ജോസഫൈന് ചോദിച്ചു. വിവാഹത്തില്‍നിന്ന് പിന് മാറിയതിന് സോഷ്യല് മീഡിയയിലൂടെ നിരന്തരം പീഡിപ്പിക്കപ്പെടുന്ന പെണ്‍കുട്ടിയെ സന്ദർശിച്ച ശേഷം മാധ്യമങ്ങളോട് സംസാരിക്കുകയായിരുന്നു അവര്. വരൻ്റെ വീട്ടുകാര് നല്‍കിയ സ്വര്‍ണമാലയും സാരിയും വസ്ത്രങ്ങളും എല്ലാം തിരിച്ചു നൽകിയതാണ്. പിന്നെ എന്ത് നഷ്ടപരിഹാരമാണ് അവര്‍ക്ക് ലഭിക്കേണ്ടതെന്ന് അവർ ചോദിച്ചു.\nപെണ്‍കുട്ടി വിവാഹത്തില്‍നിന്ന് പിന്മാറിയതിൻ്റെ ന്യായാന്യായങ്ങളിലേക്ക് കടക്കുന്നില്ല. യുവാവിെൻറ മാനാഭിമാനത്തിനേക്കാള് പ്രാമുഖ്യം നല്‍കേണ്ടത് പെണ്‍കുട്ടിയുടെ അഭിമാനത്തിനാണ്. പെണ്‍കുട്ടി പറഞ്ഞ കാര്യങ്ങള് ഇപ്പോള് പുറത്തു വിടാന് കഴിയില്ല. സോഷ്യല് മീഡിയയിലൂടെ പെണ്‍കുട്ടിയെ അപമാനിക്കുന്നവര്‍ക്കെതിരെ കേസെടുക്കാന് പൊലീസിനോട് ആവശ്യപ്പെട്ടിട്ടുണ്ട്. ഇത്തരം നടപടികള്‍ക്കെതിരെ പൊതുസമൂഹം ജാഗ്രത കാട്ടണമെന്ന് അവര് ആവശ്യപ്പെട്ടു. കെ.വി. അബ്ദുൽഖാദര് എം.എല്.എയാണ് സോഷ്യല് മീഡിയ വഴിയുള്ള കടന്നാക്രമണം വനിത കമീഷൻ്റെ ശ്രദ്ധയില്‍പെടുത്തിയത്.\nPrevious ബോൾട്ടിന് വെങ്കലം; ജസ്റ്റിൻ ഗാറ്റ്ലിൻ ലോകചാമ്പ്യൻ\nNext കേരളത്തനിമയില് മിസ്സിസാഗ കത്തീഡ്രലില് അല്‍ഫോന്‍സാമ്മയുടെ തിരുനാളാഘോഷം


CM Pinarayi Vijayan On thalassery haridasan Murder case.\nസമാധാന അന്തരീക്ഷം തകർക്കാൻ നടത്തിയ ആസൂത്രിത സംഭവം; ഹരിദാസന്റെ കൊലപാതകത്തെ അപലപിച്ച് മുഖ്യമന്ത്രി\nതലശേരിയിലെ സിപിഐഎം പ്രവർത്തകൻ ഹരിദാസന്റെ കൊലപാതകത്തെ ശക്തമായി അപലപിക്കുന്നെന്ന് മുഖ്യമന്ത്രി പിണറായി വിജയൻ. കുറ്റക്കാരെ നിയമത്തിന് മുന്നിൽ കൊണ്ടുവരാൻ പൊലീസിന് നിർദേശം നൽകി. സമാധാന അന്തരീക്ഷം തകർക്കാൻ നടത്തിയ ആസൂത്രിത സംഭവമാണ്. നാട്ടിൽ കലാപമുണ്ടാക്കാനുള്ള ഇത്തരം ശ്രമങ്ങളെ ചെറുത്ത് തോൽപ്പിക്കണം.പ്രകോപനത്തിൽ വീഴാതെ പ്രദേശത്തെ സമാധാന അന്തരീക്ഷം നിലനിർത്തണമെന്നും മുഖ്യമന്ത്രി നിർദേശിച്ചു.\nഅതേസമയം സിപിഐഎം പ്രവർത്തകൻ ഹരിദാസന്റെ മൃതദേഹവും വഹിച്ചുള്ള വിലാപയാത്ര തലശേരിയിലെത്തി. ഏരിയാ കമ്മിറ്റി ഓഫിസിലെ പൊതു ദർശനത്തിന് ശേഷം പുന്നോലിലെ വീട്ടിലേക്ക് കൊണ്ടുപോകും. വിലാപയാത്ര ഏകദേശം പതിനാലോളം കേന്ദ്രങ്ങളിൽ പ്രവർത്തകർക്ക് അന്തിമോപചാരം അർപ്പിക്കാൻ അവസരം നൽകും. ജില്ലയിലെ വിവിധ ഭാഗങ്ങളിൽ നിന്നെത്തിയ പ്രവർത്തകർ വിവിധ കേന്ദ്രങ്ങളിൽ എത്തിയിട്ടുണ്ട്. അഞ്ച് മണിയോടെയാവും സംസ്കാരച്ചടങ്ങുകൾ നടക്കുക.\nRead Also : കണ്ണൂരിൽ കൊല്ലപ്പെട്ട ഹരിദാസിന്റെ മൃതദേഹം സിപിഐഎം നേതാക്കൾ ഏറ്റുവാങ്ങി\nഹരിദാസിന്റെ ശരീരത്തിൽ ഇരുപതിലധികം വെട്ടുകളുണ്ടെന്ന് ഇൻക്വസ്റ്റ് റിപ്പോർട്ട്. ഇടതുകാൽ മുറിച്ചുമാറ്റിയ നിലയിലാണ്. കൂടുതൽ മുറിവുകളും അരയ്ക്കു താഴേയ്ക്കാണെന്നും റിപ്പോർട്ടിൽ പറയുന്നു. മുറിവുകളുടെ എണ്ണം കണക്കാക്കാൻ കഴിയാത്ത വിധമാണ്. ഒരേ വെട്ടിൽ തന്നെ തുടരെ വെട്ടി. അതി ക്രൂരമായ കൊലപാതകമാണ് നടന്നതെന്നും റിപ്പോർട്ടിൽ പറയുന്നു.\nവീട്ടുമുറ്റത്തുവച്ചാണ് കൊലപാതകം നടന്നത്. രാഷ്ട്രീയ കൊലപാതകമാണോ എന്ന് സ്ഥിരീകരിക്കാറായിട്ടില്ല. വിവാദ പ്രസംഗം നടത്തിയ ബിജെപി കൗൺസിലർ ലിജേഷിനെ കസ്റ്റഡിയിൽ എടുക്കുമെന്നും കമ്മിഷണർ ആർ. ഇളങ്കോ പറഞ്ഞു. ഹരിദാസ് വധക്കേസിൽ ഏഴു പേർ കസ്റ്റഡിയിലാണ്. കേസ് പ്രത്യേക സംഘം അന്വേഷിക്കും. ആറു സംഘങ്ങളായി തിരിഞ്ഞ് അന്വേഷണം നടത്തുമെന്നും ആർ. ഇളങ്കോ അറിയിച്ചു. പ്രതികളെന്ന് സംശയിക്കുന്ന ഏഴ് പേരെ ന്യൂമാഹി പൊലീസാണ് കസ്റ്റഡിയിലെടുത്തത്. ഏഴ് പേർക്കും രാഷ്ട്രീയ ബന്ധമുണ്ട്. ഇവർ ബിജെപി – ആർഎസ് എസ് അനുഭാവികളാണ്. അന്വേഷണ പുരോഗതി, പ്രതികളുടെ പങ്കാളിത്തം തുടങ്ങിയവ സംബന്ധിച്ച് വിശദമായി പഠിക്കാൻ ജില്ലയിലെ മുതിർന്ന പൊലീസ് ഉദ്യോഗസ്ഥർ യോഗം ചേർന്നിരുന്നു. കൊലപാതകത്തിൽ കൂടുതൽ പ്രതികളുണ്ടെന്നാണ് പൊലീസ് കരുതുന്നത്.\nStory Highlights: CM Pinarayi Vijayan On thalassery haridasan Murder case


bollywood, singer, sonu, nigam, revisits, mollywood, ബോളിവുഡ്, ഗായകന്, സോനു, നിഗം, മലയാളത്തില് - Malayalam Filmibeat\n| Updated: Monday, February 18, 2013, 17:54 [IST]\nബോളിവുഡ് ഗായകന് സോനു നിഗം വീണ്ടും മലയാളത്തില് പാടുന്നു. ശ്യാം മോഹന് എന്ന പുതുമുഖ സംവിധായകന്റെ ചിത്രമായ 8.20 എന്ന ചിത്രത്തിനു വേണ്ടിയാണ് സോനു പാടുന്നത്. 'തൂ മഞ്ഞിന്' എന്ന് തുടങ്ങുന്ന ഗാനമാണ് പാടുന്നത്.\nമേജര് രവി സംവിധാനം ചെയ്ത് മോഹന്‍ലാല് അഭിനയിച്ച കാണ്ഡഹാറിലും, ബാബു ജനാര്‍ദ്ധനന് സംവിധാനം ചെയ്ത ബോംബെ മാര്‍ച്ച് 12 എന്ന മമ്മുട്ടി ചിത്രത്തിലും സോനു പാടിയിരുന്നു. സോനുവിന്റെ വലിയ ആരാധകനാണ് ശ്യാം. അതുകൊണ്ടാണ് തന്റെ ആദ്യ ചിത്രത്തില് അദ്ദേഹത്തെകൊണ്ട് പാടിപ്പിക്കണം എന്ന് കരുതിയതെന്നും വികാരങ്ങളെ ഉള്‍ക്കൊള്ളുന്ന സോനുവിന്റെ ശബ്ദം വല്ലാതെ ആകര്‍ഷിച്ചിട്ടുണ്ടെന്നും ശ്യാം പറഞ്ഞു. ഈ പാട്ടിന് സോനുവിന്റെ ശബ്ദമല്ലാതെ വേറാരുടെയും ശബ്ദം യോജിക്കില്ല എന്നാണ് സംവിധായകന് പറയുന്നത്. അതിന്റെ കാരണം ശ്യാം തന്നെ പറയുന്നുമുണ്ട്. ഈ ചിത്ത്രതില് പ്രധാന കഥാപാത്രങ്ങള് വിദേശ മലയാളികളാണ് അതിനാല് സംസാരത്തിലും പാട്ടിലും ആ ടച്ച് കൊണ്ടുവരാന് സോനുവിന്റെ ശബ്ദംത്തിന് കഴിയുമെന്നാണ് സംവിധായകന്റെ ഭാഷ്യം.\n8.20 എന്ന് പേരിട്ടിരിക്കുന്ന ചിത്രത്തില് ഏങ്ങണ്ടിയൂര് ചന്ദ്രശേഖരന്റെ വരികള്‍ക്ക് ഈണമിട്ടിരിക്കുന്നത് കര്‍ണ്ണാടിക് സംഗീതഞ്ജനനായ അലക്‌സ് കയ്യാലക്കകം ആണ്. 8.20 പേരു സൂചിപ്പിക്കും പോലെ തന്നെ വ്യത്യസ്തമായിരിക്കുമെന്നാണ് സംവിധായകന് അവകാശപ്പെടുന്നത്. അവന്തിക, അര്‍ജുന് എന്നിവരാണ് പ്രധാന കഥാപാത്രങ്ങളെ കൈകാര്യം ചെയ്യുന്നത്. മലയാള സിനിമാചരിത്രത്തില് ഇതുവരെ ആരു കൈകാര്യം ചെയ്യാത്ത വ്യത്യസ്തമായൊരു കഥയായിരിക്കുമെന്നും ശ്യാം പറയുന്നു. ക്യാപസോ പ്രണയമോ പശ്ചാത്തലമാക്കാത്ത ഒരു കഥയാണെന്നും എന്നാല് യുവാക്കള്‍ക്ക് ഇഷ്ടപ്പെടുന്ന തരത്തില് ഇത് രണ്ടും ചിത്രത്തില് മനോഹരമായി ചിത്രീകരിച്ചിട്ടുണ്ടെന്നും സംവിധായകന് വ്യക്തമാക്കി.\nRead more about: bollywood singer sonu nigam ബോളിവുഡ് സോനു നിഗം ഗായകന്\nBollywood singer sonu nigam revisits m-town. The song, thoo manjin... will feature in shyam mohan's directorial debut, 8.20.


ജയരാജനെതിരായ കേസ് ആര്.എസ്.എസ് - കോണ്‍ഗ്രസ് ഗൂഢാലോചനയെന്ന് സി.പി.എം - Malayalam Daily News\nതിരുവനന്തപുരം: കണ്ണൂര് ജില്ലാ സെക്രട്ടറി പി. ജയരാജനെ കള്ളക്കേസില് കുടുക്കിയത് ആര്.എസ്.എസ്-കോണ്‍ഗ്രസ് ഗൂഢാലോചനയുടെ തുടര്‍ച്ചയാണെന്ന് സി.പി.എം സംസ്ഥാന സെക്രട്ടേറിയറ്റ്. ആര്.എസ്.എസ് മേധാവി മോഹന് ഭാഗവതിന്റെ കണ്ണൂര് സന്ദര്‍ശനത്തിനിടെയാണ് അറസ്റ്റിനുള്ള തിരക്കഥ തയാറായത്.\nകേസ് സി.ബി.ഐക്ക് വിടാനും യു.എ.പി.എ ചുമത്താനും തീരുമാനിച്ചത് യു.ഡി.എഫ് സര്‍ക്കാറാണ്. പ്രവീണ് തൊഗാഡിയ ഉള്‍പ്പെടെയുള്ള സംഘ്പരിവാര് നേതാക്കള്‍ക്കെതിരായ കേസുകള് പിന്‍വലിച്ച യു.ഡി.എഫ് സര്‍ക്കാര് സി.പി.എം നേതാക്കളെ കള്ളക്കേസില് കുടുക്കുന്നതിന് ഒത്താശ ചെയ്യുകയാണ്. സി.ബി.ഐ നടപടിയെ ന്യായീകരിച്ച് മുഖ്യമന്ത്രി രംഗത്തിറങ്ങിയത് ഇതിനാലാണ്.\nപാര്‍ട്ടികേന്ദ്രങ്ങളെ ആക്രമിച്ച് ദുര്‍ബലപ്പെടുത്താന് കോണ്‍ഗ്രസും ആര്.എസ്.എസും യോജിച്ച് നടത്തുന്ന ഇടപെടലാണ് സംസ്ഥാനത്തെമ്പാടും ഉണ്ടായിക്കൊണ്ടിരിക്കുന്നത്. നിയമസഭാ തെരഞ്ഞെടുപ്പില് ബി.ജെ.പി ഏറ്റവും ശ്രദ്ധകേന്ദ്രീകരിക്കുന്ന തിരുവനന്തപുരം ജില്ലയിലെ നേമത്ത് സി.പി.എം പ്രവര്‍ത്തകര്‍ക്കുനേരെ തുടര്‍ച്ചയായ ആക്രമണമാണ് ആര്.എസ്.എസ് നടത്തുന്നത്. എന്നാല് ഇതിന് ഉത്തരവാദികളായ ആര്.എസ്.എസുകാരെ ആരെയും ഇതുവരെ അറസ്റ്റ് ചെയ്തിട്ടില്ല. എല്.ഡി.എഫിന്റെ നിയമസഭാ തെരഞ്ഞെടുപ്പ്പ്രവര്‍ത്തനത്തെ ദുര്‍ബലപ്പെടുത്താമെന്ന വ്യാമോഹമാണ് ഇത്തരം നീക്കത്തിനു പിന്നിലെന്നും പ്രസ്താവനയില് കുറ്റപ്പെടുത്തി.\nഅധ്യാപിക സ്കൂളിന് മുന്നില് കുഴഞ്ഞ് വീണുമരിച്ചു\nസെക്രട്ടേറിയേറ്റില് അഗ്നിബാധയുണ്ടായാല് ഫയലുകള് നിമിഷങ്ങള്‍ക്കകം ചാമ്പലാകുമെന്ന് ഫയര്‍ഫോഴ്സ് മേധാവി\nJan 22, 2016 സ്വന്തം ലേഖകന് 0\nതിരുവനന്തപുരം: ആര്.എസ്.എസും കോണ്‍ഗ്രസും തമ്മിലെ ഗൂഢാലോചനയുടെ ഒടുവിലത്തെ ഉദാഹരണമാണ് കതിരൂര് മനോജ് വധക്കേസില് സി.പി.എം കണ്ണൂര് ജില്ലാ സെക്രട്ടറി പി. ജയരാജനെ...


കരിപ്പൂരില് 35.93 ലക്ഷം രൂപയുടെ സ്വര്‍ണം പിടികൂടി\nTue Mar 19 2019 12:00:00 GMT+0530 (IST)\nകൊണ്ടോട്ടി: ബഹ്‌റയ്‌നില്‍നിന്ന് കരിപ്പൂര് വിമാനത്താവളത്തിലെത്തിയ യാത്രക്കാരന് കുടക്കമ്പികളാക്കി കടത്താന്‍ശ്രമിച്ച 35.93 ലക്ഷം രൂപയുടെ സ്വര്‍ണം എയര് കസ്റ്റംസ് ഇന്റലിജന്‍സ് പിടികൂടി. രാത്രി എയര്‍ഇന്ത്യ എക്‌സ്പ്രസ് വിമാനത്തില് കരിപ്പൂരിലെത്തിയ കോഴിക്കോട് ഉള്ള്യേരി കരിമ്പത്തറമ്മല് വീട്ടില് അബ്ദുല് അസീസില് നിന്നാണ് 1130 ഗ്രാം സ്വര്‍ണം കണ്ടെത്തിയത്.\nകസ്റ്റംസ് പരിശോധനയില് സംശയം തോന്നിയ ഉദ്യോഗസ്ഥര് ബാഗേജിനുള്ളിലുണ്ടായിരുന്ന മൂന്ന് കുടകള് പരിശോധിച്ചപ്പോഴാണ് സ്വര്‍ണം കണ്ടെത്തിയത്്. മൂന്ന് കുടയുടെയും അകത്തെ 96 കമ്പികള് സ്വര്‍ണമാക്കി കടത്താനായിരുന്നു ശ്രമം. കുടയുടെ കമ്പികള് പൊട്ടിച്ച് പരിശോധിച്ചപ്പോഴാണ് സ്വര്‍ണമാണെന്ന് വ്യക്തമായത്. പിടികൂടിയ സ്വര്‍ണത്തിന് 35.93 ലക്ഷം രൂപ വിലവരും. യാത്രക്കാരനെ അറസ്റ്റ് ചെയ്ത് പിന്നീട് ജാമ്യത്തില് വിട്ടു.\nകസ്റ്റംസ് കമ്മീഷണര് സുമിത് കുമാര്, ജോ. കമീഷണര് അനീഷ് പി രാജന്, അസി.കമീഷണര്‍മാരായ നിഥിന്‍ലാല്, രാജേന്ദ്ര ബാബു, സൂപ്രണ്ടുമാരായ വി മുരളീധരന്, കെ സുബ്രഹ്മണ്യം എന്നിവരുടെ നേതൃത്വത്തിലുള്ള സംഘമാണ് സ്വര്‍ണം പിടികൂടിയത്.


മര്‍കസിന്റെപ്രവര്‍ത്തനങ്ങള് രാജ്യത്തിനു മാതൃക: ഗവര്‍ണര് ആരിഫ് മുഹമ്മദ് ഖാന് - Muhimmath\nമര്‍കസിന്റെപ്രവര്‍ത്തനങ്ങള് രാജ്യത്തിനു മാതൃക: ഗവര്‍ണര് ആരിഫ് മുഹമ്മദ് ഖാന്\nകോഴിക്കോട്: ഇന്ത്യയുടെ വിവിധ ഭാഗങ്ങളില് ഉള്ള വിദ്യാര്‍ത്ഥികള്‍ക്ക് മികച്ച വിദ്യാഭ്യാസം നല്‍കുന്ന മര്‍കസിന്റെ പ്രവര്‍ത്തങ്ങള് രാജ്യത്തിനു മാതൃകയാണെന്ന് ഗവര്‍ണ്ണര് ആരിഫ് മുഹമ്മദ് ഖാന് പറഞ്ഞു. മര്‍കസില് സംഘടിപ്പിച്ച 'ഇന്ററാക്റ്റീവ് ഈവെനിംഗ് വിത്ത് ദി ഗവര്‍ണ്ണര്' പരിപാടിയില് മുഖ്യാതിഥിയായി സംസാരിക്കുകയായിരുന്നു അദ്ദേഹം.\nധിഷണയും പ്രാപ്തിയും ഉള്ള നേതൃത്വമാണ് കേരള മുസ്‌ളിംകളുടെ ശക്തി. എങ്ങനെ സമൂഹത്തെ വിദ്യാഭ്യാസപരമായും സാമൂഹികമായും ഉന്നതിയിലെത്തിക്കാമെന്നും വിവിധ ജനവിഭാഗങ്ങളുമായി സൗഹാര്‍ദ്ധത്തില് കഴിയണമെന്നും ഇവിടെയുള്ള മുസ്ലിം നേതാക്കള് കാണിക്കുന്നു.\nകാന്തപുരം എ.പി അബൂബക്കര് മുസ്ലിയാരുടെ പ്രവര്‍ത്തനം രാജ്യത്തിനു മുഴുവന് മാതൃകയാണ്. അന്‍പതു വര്‍ഷത്തെ വിശ്രമമില്ലാത്ത യത്നങ്ങളിലൂടെ അദ്ദേഹം സാധിച്ചെടുത്ത വൈജ്ഞാനിക മഹാ മുന്നേറ്റത്തെ താന് ആദരവോടെ കാണുന്നു. ഖുര്‍ആന് പഠിപ്പിക്കുന്നത് വിജ്ഞാനം ആഴത്തില് നേടാനും ജീവിതം പ്രകാശമാനമാക്കാനുമാണ്. ഖുര്‍ആന്റെ മൂല്യങ്ങളില് ഊന്നിനിന്നുകൊണ്ടാവണം മുസ്ലിംകളുടെ ജീവിതം - ഗവര്‍ണ്ണര് പറഞ്ഞു.\nപ്രഭാഷണാനന്തരം കാശ്മീര്, ഉത്തര് പ്രദേശ്, പശ്ചിമ ബംഗാള് എന്നീ രാജ്യങ്ങളില് നിന്നുള്ള വിദ്യാര്‍ഥികളുമായി സംവദിക്കാനും ഗവര്‍ണ്ണര് സമയം കണ്ടെത്തി. കശ്മീരിന്റെ അതിര്‍ത്തി പ്രദേശത്ത് നിന്നുവന്ന് ഏഴുവര്‍ഷമായി മര്‍കസില് പഠനം നടത്തുന്ന മഹ്മൂദ് അഹമ്മദ് കേരളത്തില് വന്ന ശേഷമുള്ള തന്റെ അക്കാദമിക മുന്നറ്റത്തെപറ്റി സംസാരിച്ചപ്പോള്, ഇവിടെ നിന്ന് നേടിയ സാമൂഹിക ബോധവും ബഹുസ്വര മൂല്യങ്ങളും ജന്മനാട്ടില് പോയി എല്ലാവര്‍ക്കും പകര്‍ന്നു നല്‍കി കേരളം പോലെ മനോഹരക്കണം എന്ന് ഗവര്‍ണ്ണര് ഉപദേശംനല്‍കി.\n2020 ഏപ്രിലില് നടക്കുന്ന മര്‍കസ് നാല്പത്തിമൂന്നാം വാര്‍ഷിക സമ്മേളനത്തിന്റെ ലോഗോ പ്രകാശനം ഗവര്‍ണ്ണര് നിര്‍വഹിച്ചു. സമ്മേളനത്തോടനുബന്ധിച്ചു രാജ്യത്താകെ പത്തു ലക്ഷം വൃക്ഷത്തൈ നടുന്ന ഗ്രീന് കാമ്പയിന് ചെടി നട്ട് അദ്ദേഹം ഉദ്ഘാടനം ചെയ്തു .\nമര്‍കസ് ചാന്‍സലര് കാന്തപുരം എ.പി അബൂബക്കര് മുസ്ലിയാര് അധ്യക്ഷത വഹിച്ചു. സയ്യിദ് സൈനുല് ആബിദീന് ബാഫഖി തങ്ങള് ഗവര്‍ണറെ ആദരിച്ചു. ഗവര്‍ണ്ണര്‍ക്കുള്ള മര്‍കസിന്റെ ഉപഹാരം സി മുഹമ്മദ് ഫൈസി കൈമാറി. മര്‍കസ് നോളജ് സിറ്റി ഡയറക്ടര് ഡോ. എ.പി അബ്ദുല് ഹകീം അസ്ഹരി സ്വാഗതവും ഉനൈസ് മുഹമ്മദ് നന്ദിയും പറഞ്ഞു


സീതയെ വെട്ടിലാക്കാന് ഭാസ്‌കരനും രാജേശ്വരിയും; 'സീതാകല്ല്യാണം' റിവ്യൂ | seetha kalyanam review\nസീതയെ വെട്ടിലാക്കാന് ഭാസ്‌കരനും രാജേശ്വരിയും; 'സീതാകല്ല്യാണം' റിവ്യൂ\nThiruvananthapuram, First Published 20, Jan 2020, 12:34 PM\nതീപ്പൊരി ഭാസ്‌കരനെതിരെയുള്ള പല കേസുകളും ഇപ്പോള് വീണ്ടും ഉയര്‍ന്നുവന്നിരിക്കുകയാണ്. നാട്ടില് നില്‍ക്കാനാവാത്ത ഭാസ്‌കരന് ഗള്‍ഫിലേക്ക് പോകാന് പല വഴികളും നോക്കുന്നുണ്ട്.\nപ്രേക്ഷകരുടെ ഇഷ്ടപരമ്പരയായ സീതാകല്ല്യാണം ഉദ്വേഗജനകമായ മുഹൂര്‍ത്തങ്ങളിലൂടെയാണ് കടന്നുപോകുന്നത്. സീത ഗര്‍ഭിണിയാണെന്ന സത്യം രാജേശ്വരി അറിഞ്ഞുകഴിഞ്ഞു. സ്വാതിക്ക് കുഞ്ഞ് ജനിക്കുന്നത് വഴി സ്വത്തെല്ലാം തന്നിലേക്ക് വന്നുചേരുമെന്ന് കരുതിയ രാജേശ്വരി ഇപ്പോള് ആകെ അങ്കലാപ്പിലാണ്. അതേസമയം സീത അമ്മയാകാനുള്ള ഒരുക്കത്തിലാണുള്ളത്. ഗര്‍ഭിണിയായിരിക്കുന്ന സീതയ്ക്ക് ഭക്ഷണം കൊടുക്കലും മറ്റുമായി കല്ല്യാണും, അച്ഛനാകാന് പോകുന്നതിന്റെ ആഹ്ലാദത്തിലാണ്.\nതീപ്പൊരി ഭാസ്‌കരനെതിരെയുള്ള പല കേസുകളും ഇപ്പോള് വീണ്ടും ഉയര്‍ന്നുവന്നിരിക്കുകയാണ്. നാട്ടില് നില്‍ക്കാനാവാത്ത ഭാസ്‌കരന് ഗള്‍ഫിലേക്ക് പോകാന് പല വഴികളും നോക്കുന്നുണ്ട്. എന്നാല് തന്നെ ഈ നിലയാക്കിയ സീതയ്ക്ക് അര്‍ഹിക്കുന്ന തിരിച്ചടി നല്‍കിയിട്ടേ നാടുവിടൂ എന്നും ഭാസ്‌കരന് തീരുമാനമുണ്ട്. അതുപോലെതന്നെ പാര്‍ട്ടിയിലെ ആരുംതന്നെ ഭാസ്‌കരനെ പരിഗണിക്കുന്നില്ല. ഭാസ്‌കരന് അക്കാര്യത്തിലെ തന്റെ എതിര്‍പ്പ് അറിയിക്കുന്നുവെങ്കിലും ആത് ഫലമൊന്നും ഉണ്ടാക്കുന്നില്ല.\nസീതയ്ക്കാണ് എല്ലാ സ്വത്തുക്കളും കിട്ടുക എന്നറിഞ്ഞ രാജേശ്വരി ആകെ മനപ്രയാസത്തിലാണ്. ആദ്യം ജനിക്കുന്ന കുട്ടിക്കാണ് എല്ലാ സ്വത്തുക്കളും എന്നാണ് രാജേശ്വരി കരുതുന്നത്. സീതയാകും സര്‍വ്വസ്വത്തിനും ഉടമയാകുക എന്നറിഞ്ഞ രാജേശ്വരി തലകറങ്ങി വീഴുന്നതും മറ്റുമായ രംഗങ്ങള് പരമ്പരയെ രസകരമാക്കുന്നുണ്ട്. സ്വാതി ഗര്‍ഭിണി ആകാത്തതില് രാജേശ്വരി, പല രംഗങ്ങളിലും അജയ്‌യോടും സ്വാതിയോടും കയര്‍ക്കുന്നുമുണ്ട്. അമ്മയുടെ ചീത്തവിളിയും, ഗര്‍ഭിണിയാകാത്തതിന്റെ സങ്കടവും പേറി നടക്കുന്ന സ്വാതിയെ അജയ് സമാധാനിപ്പിക്കുന്നുണ്ട്.\nഅതേസമയം ശ്രാവണി നാട്ടില്‍നിന്നും പോകാനുള്ള ശ്രമത്തിലാണ്. എങ്ങനെയെങ്കിലും ഈ നാട്ടില്‍നിന്നും മുംബൈയിലെ തന്റെ ദീദിയുടെ അടുത്തേക്കെത്താനാണ് ശ്രാവണി ആഗ്രഹിക്കുന്നത്. അഭിറാം ജയിലില് നിന്നിറങ്ങിയാല് തന്നെ തേടിവരും എന്ന് ശ്രാവണിക്ക് ഉറപ്പാണ്, അതിനാല്‍ത്തന്നെയാണ് ശ്രാവണി മുംബൈയിലേക്ക് തിരിക്കാന് നോക്കുന്നതും. വക്കീലിനെ കാണുന്ന ശ്രാവണി, രാജേശ്വരി സ്വത്തിന്റെ കാര്യം എല്ലാം അറിഞ്ഞെന്ന കാര്യം പറയുന്നുണ്ട്. ഒസ്യത്ത് പ്രകാരം ആദ്യം ജനിക്കുന്ന കുട്ടിക്കാണ് മുഴുവന് സ്വത്തിന്റെയും അവകാശമെന്നാണ് താന് രാജേശ്വരിയോട് പറഞ്ഞതെന്നും വക്കീല് ശ്രാവണിയോട് പറയുന്നുണ്ട്. അത് ഏതായാലും മാറ്റിപ്പറയേണ്ടെന്നും, അതങ്ങനെതന്നെ നില്‍ക്കട്ടെയെന്നും ശ്രാവണി വക്കീലിനോട് പറയുന്നുണ്ട്.\nഭാസ്‌കരന് പരമ്പരയിലെ വില്ലനായി മാറിക്കഴിഞ്ഞിരിക്കുന്നു. സീതയെ ഏതുവിധേനയും നശിപ്പിക്കും എന്ന ഭാസ്‌കരന്റെ വെല്ലുവിളി പരമ്പരയെ ഒന്നാകെ ആകാംക്ഷാഭരിതമാക്കുന്നുണ്ട്. രാജേശ്വരിയും സീതയ്ക്ക് വെല്ലുവിളിയായി മാറുകയാണ്. എന്താകും പരമ്പര ഒളിപ്പിച്ചിരിക്കുന്ന കഥാഗതി എന്നറിയാന് വരും എപ്പിസോഡുകള്‍ക്കായി കാത്തിരിക്കേണ്ടിയിരിക്കുന്നു.\nLast Updated 20, Jan 2020, 12:34 PM\nസീതാകല്യാണം സീരിയല് റിവ്യൂ\nSeetha Kalyanam Review


P. O. C ബൈബിള്, പുതിയ നിയമം, അപ്പ. പ്രവര്‍ത്തനങ്ങള്, അദ്ധ്യായം 19 | Thiruvachanam | Malayalam Bible\nHome >> P. O. C ബൈബിള് >> പുതിയ നിയമം >> അപ്പ. പ്രവര്‍ത്തനങ്ങള് >> അദ്ധ്യായം 19\nആമുഖം 1234567 8910 11 12 13 14 15 16 17 18 19 20 21 22 23 24 25 26 27 28\n1 : അപ്പോളോസ് കോറിന്തോസിലായിരുന്നപ്പോള് പൗലോസ് ഉള്‍നാടുകളിലൂടെ സഞ്ചരിച്ച് എഫേസോസിലെത്തി. അവിടെ അവന് ഏതാനും ശിഷ്യരെ കണ്ടു.\n2 : അവന് അവരോടു ചോദിച്ചു: നിങ്ങള് വിശ്വാസികളായപ്പോള് പരിശുദ്ധാത്മാവിനെ സ്വീകരിച്ചുവോ? അവര് പറഞ്ഞു: ഇല്ല. പരിശുദ്ധാത്മാവ് എന്നൊന്ന് ഉണ്ടെന്ന് ഞങ്ങള് കേട്ടിട്ടു പോലുമില്ല.\n3 : അവന് ചോദിച്ചു: എങ്കില്‍പിന്നെ, നിങ്ങള് ഏതു സ്‌നാനമാണു സ്വീകരിച്ചത്? അവര് പറഞ്ഞു: യോഹന്നാന്റെ സ്‌നാനം.\n4 : അപ്പോള് പൗലോസ് പറഞ്ഞു: യോഹന്നാന് തനിക്കു പിന്നാലെ വരുന്നവനില്, അതായത്, യേശുവില് വിശ്വസിക്കണമെന്ന് ജനങ്ങളെ ഉദ്‌ബോധിപ്പിച്ചുകൊണ്ട് അനുതാപത്തിന്റെ സ്‌നാനമാണു നല്‍കിയത്.\n5 : അവര് ഇതുകേട്ട് കര്‍ത്താവായ യേശുവിന്റെ നാമത്തില് സ്‌നാനം സ്വീകരിച്ചു.\n6 : പൗലോസ് അവരുടെമേല് കൈകള് വച്ചപ്പോള് പരിശുദ്ധാത്മാവ് അവരുടെമേല് വന്നു. അവര് അന്യഭാഷകളില് സംസാരിക്കുകയും പ്രവചിക്കുകയും ചെയ്തു.\n7 : അവര് ഏകദേശം പന്ത്രണ്ടുപേരുണ്ടായിരുന്നു.\n8 : അവന് സിനഗോഗില് പ്രവേശിച്ചു ധൈര്യപൂര്‍വം ദൈവരാജ്യത്തെക്കുറിച്ചു മൂന്നുമാസം പ്രസംഗിക്കുകയും വാദപ്രതിവാദത്തിലേര്‍പ്പെടുകയും ചെയ്തു.\n9 : എന്നാല്, ദുര്‍വാശിക്കാരായ ചിലര് വിശ്വസിക്കാന് വിസമ്മതിക്കുകയും സമൂഹത്തിന്റെ മുമ്പില് ക്രിസ്തുമാര്‍ഗത്തെ ദുഷിക്കുകയും ചെയ്തു. അതിനാല്, അവന് അവരെ വിട്ടു ശിഷ്യരെയും കൂട്ടി ടിറാനോസിന്റെ പ്രസംഗശാലയില് പോയി എല്ലാ ദിവസവും വിവാദത്തില് ഏര്‍പ്പെട്ടുപോന്നു.\n10 : ഇതു രണ്ടു വര്‍ഷത്തേക്കു തുടര്‍ന്നു. തന്‍മൂലം, ഏഷ്യയില് വസിച്ചിരുന്ന എല്ലാവരും- യഹൂദരും ഗ്രീക്കുകാരും- കര്‍ത്താവിന്റെ വചനം കേട്ടു.\n11 : പൗലോസിന്റെ കരങ്ങള്‍വഴി ദൈവം അസാധാരണമായ അദ്ഭുതങ്ങള് പ്രവര്‍ത്തിച്ചുകൊണ്ടിരുന്നു.\n12 : അവന്റെ ശരീരസ്പര്‍ശമേറ്റ തുവാലകളും അംഗവസ്ത്രങ്ങളും അവര് രോഗികളുടെ അടുത്തു കൊണ്ടുവന്നു. അപ്പോള് രോഗം അവരെ വിട്ടുമാറുകയും അശുദ്ധാത്മാക്കള് അവരില്‍നിന്നു പുറത്തുവരുകയും ചെയ്തിരുന്നു.\n13 : പിശാചുബാധ ഒഴിപ്പിച്ചിരുന്ന ചില യഹൂദര് പൗലോസ് പ്രസംഗിക്കുന്ന യേശുവിന്റെ നാമത്തില് നിന്നോടു ഞാന് കല്‍പിക്കുന്നു എന്നുപറഞ്ഞുകൊണ്ട് അശുദ്ധാത്മാക്കളുടെമേല് കര്‍ത്താവായ യേശുവിന്റെ നാമം പ്രയോഗിച്ചുനോക്കി.\n14 : യഹൂദരുടെ ഒരു പ്രധാനപുരോഹിതനായ സ്‌കേവായുടെ ഏഴു പുത്രന്‍മാരും ഇങ്ങനെ ചെയ്തുകൊണ്ടി രുന്നു.\n15 : എന്നാല്, അശുദ്ധാത്മാവ് അവരോട് ഇപ്രകാരം മറുപടി പറഞ്ഞു: യേശുവിനെ എനിക്കറിയാം, പൗലോസിനെയും അറിയാം; എന്നാല് നിങ്ങള് ആരാണ്?\n16 : അശുദ്ധാത്മാവ് ആവസിച്ചിരുന്ന മനുഷ്യന് അവരുടെമേല് ചാടിവീണ് അവരെ ആക്രമിച്ചു കീഴ്‌പ്പെടുത്തി. അവര് മുറിവേറ്റ്, നഗ്‌നരായി ആ വീട്ടില്‍നിന്ന് ഓടിപ്പോയി.\n17 : എഫേസോസില് വസിച്ചിരുന്ന യഹൂദരും ഗ്രീക്കുകാരുമായ എല്ലാവരും ഈ വിവരം അറിഞ്ഞു ഭയപ്പെട്ടു. കര്‍ത്താവായ യേശുവിന്റെ നാമം കൂടുതല് പ്രകീര്‍ത്തിക്കപ്പെടുകയുംചെയ്തു.\n18 : കൂടാതെ, വിശ്വാസം സ്വീകരിച്ച പലരും വന്ന്, തങ്ങളുടെ ദുര്‍നടപടികള് ഏറ്റുപറഞ്ഞ്, കുറ്റം സമ്മതിച്ചു.\n19 : ക്ഷുദ്രപ്രയോഗം നടത്തിയിരുന്ന അനേകമാളുകള് തങ്ങളുടെ ഗ്രന്ഥച്ചുരുളുകള് കൊണ്ടുവന്ന് എല്ലാവരും കാണ്‍കെ അഗ്‌നിക്കിരയാക്കി. അവയുടെ ആകെ വില കണക്കാക്കിയപ്പോള് അമ്പതിനായിരം വെള്ളിനാണയങ്ങള് വരുമെന്നു കണ്ടു.\n20 : അങ്ങനെ കര്‍ത്താവിന്റെ വചനം വിപുലമായി പ്രചരിക്കുകയും അതിന്റെ ശക്തി വെളിപ്പെടുകയുംചെയ്തു.\n21 : ഈ സംഭവങ്ങള്‍ക്കുശേഷം പൗലോസ് ആത്മാവിന്റെ പ്രേരണയനുസരിച്ച് മക്കെദോനിയാ, അക്കായിയാ എന്നീ പട്ടണങ്ങള് കടന്നു ജറുസലെമിലേക്കു പോകാന് തീരുമാനിച്ചു. അവിടെയെത്തിയതിനുശേഷം തനിക്കു റോമായും സന്ദര്‍ശിക്കണം എന്ന് അവന് പറഞ്ഞിരുന്നു.\n22 : അവന് തന്റെ സഹായികളില് രണ്ടുപേരായ തിമോത്തേയോസിനെയും എറാസ്തൂസിനെയും മക്കെദോനിയായിലേക്ക് അയച്ചിട്ടു കുറെനാള് ഏഷ്യയില് താമസിച്ചു.\n23 : ആയിടെ ക്രിസ്തുമാര്‍ഗത്തെ സംബന്ധിച്ചു വലിയ ഒച്ചപ്പാടുണ്ടായി.\n24 : അര്‍ത്തേ മിസ് ദേവിയുടെ ക്‌ഷേത്രത്തിന്റെ വെള്ളിമാതൃകകള് ഉണ്ടാക്കിക്കൊണ്ടിരുന്ന വെള്ളിപ്പണിക്കാരനായ ദമേത്രിയോസ് ശില്‍പവേലക്കാര്‍ക്കു വലിയതോതില് തൊഴിലുണ്ടാക്കിക്കൊടുത്തുപോന്നു.\n25 : ഇവരെയും ഇതേ തൊഴിലിലേര്‍പ്പെട്ടിരുന്ന മറ്റുള്ളവരെയും വിളിച്ചുകൂട്ടി അവന് പറഞ്ഞു: മാന്യരേ, നമ്മുടെ സമ്പത്തുമുഴുവന് ഈ തൊഴിലില്‍നിന്നാണെന്നു നിങ്ങള്‍ക്കറിയാമല്ലോ.\n26 : എന്നാല്, കൈകൊണ്ടുണ്ടാക്കിയ ദൈവങ്ങള് ദൈവങ്ങളേ അല്ല എന്ന് പ്രഖ്യാപിച്ചുകൊണ്ട് പൗലോസ് എന്ന ഈ മനുഷ്യന് എഫേസോസില് മാത്രമല്ല, ഏഷ്യയിലാകെ വളരെപ്പേരെ വഴിതെറ്റിക്കുന്നതു നിങ്ങള് കാണുകയും കേള്‍ക്കുകയും ചെയ്യുന്നുണ്ടല്ലോ.\n27 : തന്‍മൂലം, നമ്മുടെ ഈ തൊഴില് അപഹാസ്യമായിത്തീരും എന്ന അപകടം മാത്രമല്ല ഉള്ളത്; പിന്നെയോ, മഹാദേവതയായ അര്‍ത്തേമിസിന്റെ ക്‌ഷേത്രം പൂര്‍ണമായി അവഗണിക്കപ്പെടുകയും ഏഷ്യയിലും പരിഷ്‌കൃതലോകമെങ്ങും ആരാധിക്കപ്പെടുന്ന അവളുടെ പ്രതാപം അസ്തമിക്കുകയും ചെയ്യും.\n28 : ഇതുകേട്ടപ്പോള് അവര് കോപാക്രാന്തരായി വിളിച്ചുപറഞ്ഞു: എഫേസോസുകാരുടെ അര്‍ത്തേമിസ് മഹോന്നതയാണ്.\n29 : നഗരത്തില് മുഴുവന് ബഹളമായി. അവരെല്ലാവരുംകൂടി പൗലോസിന്റെ സഹയാത്രികരും മക്കെദോനിയാക്കാരുമായ ഗായിയൂസിനെയും അരിസ്താര്‍ക്കൂസിനെയും വലിച്ചിഴച്ചുകൊണ്ട് പൊതുമണ്‍ഡപത്തിലേക്കു തള്ളിക്കയറി.\n30 : ജനക്കൂട്ടത്തിലേക്കു പോകാന് പൗലോസ് ആഗ്രഹിച്ചെങ്കിലും ശിഷ്യന്‍മാര് അവനെ അനുവദിച്ചില്ല.\n31 : പൗലോസിന്റെ സ്‌നേഹിതരായ ഏഷ്യയിലെ ചില പ്രമുഖര് ആളയച്ച് പൊതുമണ്‍ഡപത്തിലേക്കു പോകാന് തുനിയരുതെന്ന് അവനോടഭ്യര്‍ഥിച്ചു.\n32 : അവിടെ ഓരോരുത്ത രും ഓരോന്നു വിളിച്ചുപറഞ്ഞുകൊണ്ടിരുന്നു. സമ്മേളനം ആകെ അലങ്കോലമായി. തങ്ങള് അവിടെ എന്തിനാണ് ഒരുമിച്ചുകൂടിയതെന്നുതന്നെ മിക്കവര്‍ക്കും അറിഞ്ഞുകൂടായിരുന്നു.\n33 : യഹൂദര് മുമ്പോട്ടുകൊണ്ടുവന്ന അലക്‌സാണ്ടറിനോട് ജനക്കൂട്ടത്തില് ചിലര് സംസാരിക്കാന് ആവശ്യപ്പെട്ടു. അ ലക്‌സാണ്ടര് ആംഗ്യം കാണിച്ചിട്ട് ജനങ്ങളോടുന്യായവാദത്തിനു മുതിര്‍ന്നു.\n34 : എന്നാല്, അവന് യഹൂദനാണെന്നു മനസ്‌സിലാക്കിയപ്പോള് അവരെല്ലാവരും ഒരേ ശബ്ദത്തില് എഫേസോസുകാരുടെ അര്‍ത്തേമിസ് മഹോന്നതയാണ് എന്ന് ആര്‍ത്തുവിളിച്ചു. രണ്ടു മണിക്കൂറോളം ഇതു തുടര്‍ന്നു.\n35 : നഗരാധികാരി ജനക്കൂട്ടത്തെ ശാന്തമാക്കിയതിനുശേഷം പറഞ്ഞു: എഫേസോസുകാരേ, എഫേസോസ് നഗരി മഹാദേവതയായ അര്‍ത്തേമിസിന്റെയും അവളുടെ, ആകാശത്തുനിന്നു വീണ പ്രതിമയുടെയുംക്‌ഷേത്രത്തിന്റെ പാലികയാണെന്ന് ആര്‍ക്കാണറിഞ്ഞുകൂടാത്തത്?\n36 : ഈ വസ്തുതകള് അനിഷേധ്യങ്ങളാകയാല് നിങ്ങള് ശാന്തരായിരിക്കണം. അതിക്രമമൊന്നും പ്രവര്‍ത്തിക്കരുത്.\n37 : എന്തെന്നാല്, നിങ്ങള്‍കൊണ്ടുവന്നിരിക്കുന്ന ഈ മനുഷ്യര് ദേവാലയം അശുദ്ധമാക്കിയിട്ടില്ല. നമ്മുടെ ദേവിയെ ദുഷിച്ചിട്ടുമില്ല.\n38 : അതിനാല്, ദമേത്രിയോസിനോ അവന്റെ കൂടെയുള്ള ശില്‍പികള്‍ക്കോ ഇവരില് ആരുടെയെങ്കിലും പേരില് പരാതിയുണ്ടെങ്കില് അവര്‍ക്ക്‌ന്യായാസനമുണ്ട്; ഉപസ്ഥാനപതികളുണ്ട്; അവര് അവിടെ പരാതികള് സമര്‍പ്പിക്കട്ടെ.\n39 : അതല്ല, ഇനി മറ്റെന്തെങ്കിലുമാണ് നിങ്ങള് ആവശ്യപ്പെടുന്നതെങ്കില് നിയമാനുസൃതമായ സംഘത്തില് വച്ച് അതിനു തീരുമാന മുണ്ടാക്കാം.\n40 : ഇന്നത്തെ ഈ ബഹളത്തെന്യായീകരിക്കുവാന് നമുക്കു കാരണമൊന്നും പറയാനില്ല. അതിനാല്, കലാപമുണ്ടാക്കിയെന്ന് നമ്മുടെമേല് ആരോപിക്കുക എന്ന അപകടവുമുണ്ട്.\n41 : ഇതു പറഞ്ഞ് അവന് ജനക്കൂട്ടത്തെ പിരിച്ചുവിട്ടു.\nThu Feb 21 17:28:41 IST 2019


ചരിത്ര വിജയവുമായി ഇന്ത്യ, ലങ്ക തകര്‍ന്നടിഞ്ഞു - Oneindia Malayalam\nPublished : November 27, 2017, 04:04\nചരിത്ര വിജയവുമായി ഇന്ത്യ, ലങ്ക തകര്‍ന്നടിഞ്ഞു\nശ്രീലങ്കക്കെതിരായ രണ്ടാം ക്രിക്കറ്റ് ടെസ്റ്റില് ഇന്ത്യക്ക് തകര്‍പ്പന് ജയം. ഒരിന്നിംഗ്സിനും 239 റൺസിനുമാണ് ഇന്ത്യ ശ്രീലങ്കയെ തോൽപ്പിച്ചത്. ഇതോടെ മൂന്ന് മത്സരങ്ങളുടെ പരമ്പരയിൽ ഇന്ത്യ 1 -0ന് മുന്നിലെത്തി. 63 റൺസ് വഴങ്ങി4വിക്കറ്റെടുത്ത ആർ അശ്വിനാണ് ബൗളിംഗിൽ തിളങ്ങിയത്. രണ്ട് ഇന്നിംഗ്സില് നിന്നുമായി എട്ട് വിക്കറ്റാണ് അശ്വിന് വീഴ്ത്തിയത്. ഇഷാന്ത് ശർമയും ഉമേഷ് യാദവും രവീന്ദ്ര ജഡേജയും എന്നിവര് രണ്ട് വീക്കറ്റ് വീതം വീഴ്ത്തി. 61 റണ്‍സെടുത്ത നായകന് ദിനേശ് ചാന്ദിമലാണ് ലങ്കയുടെ ടോപ് സ്കോറര്. 2007-ല് ബംഗ്ലാദേശിനെതിരെ ഇതേ മാര്‍ജിനില് ജയിച്ച് ഇന്ത്യ ടെസ്റ്റിലെ ഏറ്റവും വലിയ വിജയം സ്വന്തമാക്കിയിരുന്നു. ആ റെക്കോര്‍ഡിനൊപ്പം ഇന്നത്തെ വിജയവും ഇടംപിടിച്ചു. ക്യാപ്റ്റന് വിരാട് കോലിയുടെ ഇരട്ട സെഞ്ചുറിയും മുരളി വിജയ്, ചേതശ്വര് പുജാര, രോഹിത് ശര്‍മ എന്നിവരുടെ സെഞ്ചുറികളുമാണ് ഇന്ത്യക്ക് ഒന്നാം ഇന്നിങ്‌സില് കൂറ്റന് സ്‌കോര് പടുത്തുയര്‍ത്താന് സഹായകമായത്


ഡോളറിനെതിരെ കഴിഞ്ഞ മൂന്നാഴ്ച്ചയ്ക്കിടയിലെ ഏറ്റവും ഉയര്‍ന്ന നിരക്കായ 73.45 എന്ന നിലയിലായിരുന്നു ഇന്നലെ രൂപയുടെ മൂല്യം. ഇന്നലെ 50 പൈസയുടെ നേട്ടമാണ് ഇന്ത്യന് രൂപ കൈവരിച്ചത്.\nMumbai, First Published Nov 2, 2018, 12:38 PM IST\nമുംബൈ: വെള്ളിയാഴ്ച്ച വ്യാപാരത്തില് രൂപയുടെ മൂല്യത്തില് വന് മുന്നേറ്റം. ഇന്ന് രൂപയുടെ മൂല്യം 73 ന് താഴേക്കെത്തി. ഒടുവില് വിവരം ലഭിക്കുമ്പോള് ഡോളറിനെതിരെ രൂപയുടെ മൂല്യം 72.84 എന്ന ഭേദപ്പെട്ട നിലയിലാണ്. ഇന്ന് 61 പൈസയുടെ നേട്ടമാണ് രൂപയുടെ മൂല്യത്തിലുണ്ടായത്.\nഡോളറിനെതിരെ കഴിഞ്ഞ മൂന്നാഴ്ച്ചയ്ക്കിടയിലെ ഏറ്റവും ഉയര്‍ന്ന നിരക്കായ 73.45 എന്ന നിലയിലായിരുന്നു ഇന്നലെ രൂപയുടെ മൂല്യം. ഇന്നലെ 50 പൈസയുടെ നേട്ടമാണ് ഇന്ത്യന് രൂപ കൈവരിച്ചത്. അന്താരാഷ്ട്ര വിപണിയില് ക്രൂഡ് ഓയിലിന്‍റെ വില തകര്‍ന്നടിഞ്ഞതും ഇറക്കുമതി മേഖലയുമായി ബന്ധപ്പെട്ടവരും ബാങ്കുകളും ഡോളര് വിറ്റഴിച്ചതും ഇന്ത്യന് നാണയത്തിന്‍റെ മൂല്യമുയര്‍ത്തി.\nക്രൂഡ് ഓയില് വിലയില് വന് ഇടിവാണ് ദൃശ്യമാകുന്നത്. ബാരലിന് 73.29 ഡോളറാണ് ഇന്നത്തെ ക്രൂഡ് ഓയില് വില. ഇന്ത്യന് ഓഹരി വിപണിയിലും ഇന്ന് വലിയ നേട്ടമുണ്ടായി. ബിഎസ്ഇ സെന്‍സെക്സ് ഇന്ന് 280 പോയിന്‍റ് ഉയര്‍ന്ന് 34,703.35 എന്ന നിലയിലാണിപ്പോള് വ്യാപാരം നടക്കുന്നത്. ദേശീയ ഓഹരി സൂചികയായ നിഫ്റ്റിയിലും ഇന്ന് വലിയ നേട്ടമുണ്ടായി.\nLast Updated Nov 2, 2018, 1:04 PM IST\nയുഎസ്-ചൈന വ്യാപാര യുദ്ധത്തിന്റെ ആശങ്കയിൽ തകർന്ന് വിപണികൾ: മദ്യ കമ്പനി ഓഹരികൾക്ക് നേട്ടം; രൂപയ്ക്ക് ഇടിവ്


ഹോട്ടലില് റേവ് പാര്‍ട്ടി നടന്നു; സിനിമയിലേക്ക് എത്തിയപ്പോള് അന്വേഷണത്തിന് 'ബ്രേക്ക്' - Keralabhooshanam Daily ഹോട്ടലില് റേവ് പാര്‍ട്ടി നടന്നു; സിനിമയിലേക്ക് എത്തിയപ്പോള് അന്വേഷണത്തിന് 'ബ്രേക്ക്'\nHome/NEWS/LATEST/ഹോട്ടലില് റേവ് പാര്‍ട്ടി നടന്നു; സിനിമയിലേക്ക് എത്തിയപ്പോള് അന്വേഷണത്തിന് ‘ബ്രേക്ക്’\nഹോട്ടലില് റേവ് പാര്‍ട്ടി നടന്നു; സിനിമയിലേക്ക് എത്തിയപ്പോള് അന്വേഷണത്തിന് ‘ബ്രേക്ക്’\nകൊച്ചി: മുൻ മിസ് കേരളയടക്കം മൂന്നുപേർ വാഹനാപകടത്തിൽ മരിച്ച കേസിൽ ഫോർട്ട് കൊച്ചിയിലെ നമ്പർ 18 ഹോട്ടലുടമ റോയി വയലാട്ടിനെ അന്വേഷണസംഘം ചോദ്യംചെയ്തു. എറണാകുളം എ.സി.പി.യുടെ ഓഫീസിൽ വിളിച്ചുവരുത്തിയാണ് ചോദ്യംചെയ്തത്. വിവാദ സി.സി.ടി.വി. ദൃശ്യങ്ങൾ ഉൾപ്പെടുന്ന ഒരു ഡിജിറ്റൽ വീഡിയോ റെക്കോഡർ (ഡി.വി.ആർ.) റോയി പോലീസിന് കൈമാറി. ദൃശ്യങ്ങളുടെ പരിശോധന പോലീസ് ആരംഭിച്ചു.\nനിശാപ്പാർട്ടിനടന്ന ഹാളിലെയും ഹോട്ടലിന് പുറത്തെയും സി.സി.ടി.വി. ദൃശ്യങ്ങളുടെ ഡി.വി.ആർ. മാറ്റിയിരുന്നു. ഇതിൽ ഒന്നുമാത്രമാണ് ഹാജാരാക്കിയിട്ടുള്ളത്. രണ്ടാമത്തേതും പോലീസ് ആവശ്യപ്പെട്ടിട്ടുണ്ട്. അപകടത്തിൽപ്പെട്ട കാറിനെ പിന്തുടർന്ന ഓഡി കാറിന്റെ ഡ്രൈവർ സൈജുവിനെ പോലീസ് ചോദ്യംചെയ്തിരുന്നു. അപകടത്തിനുശേഷം റോയിയെ സൈജു വിളിച്ചതായി കണ്ടെത്തി. അപകടത്തിൽപ്പെട്ട കാർ ഓടിച്ചിരുന്നയാൾ മദ്യപിച്ചിരുന്നെന്നും മദ്യപിച്ച് വാഹനം ഓടിക്കരുതെന്ന മുന്നറിയിപ്പ് നൽകുന്നതിനാണ് പിന്തുടർന്നതെന്നുമാണ് സൈജുവിന്റെ മൊഴി.\nഇത്രദിവസം റോയി ചോദ്യംചെയ്യലിന് ഹാജാരാകാതിരുന്നത് ഡി.വി.ആറിൽ എന്തെങ്കിലും തിരിമറിനടത്താനാണോ എന്ന് അന്വേഷണസംഘം സംശയിക്കുന്നുണ്ട്. ഡി.വി.ആർ. സൈബർ ഫൊറൻസിക് പരിശോധനയ്ക്കയക്കും. സിനിമാമേഖലയിലെ ചില പ്രമുഖർ ഈ ഹോട്ടലിൽ അപകടദിവസം തങ്ങിയതായി വിവരമുണ്ട്. മിസ് കേരളയടക്കമുള്ള സംഘത്തോട് പാർട്ടിയിൽവെച്ച് ഇവർ തർക്കത്തിലേർപ്പെട്ടതായാണ് കരുതുന്നത്. തുടർന്ന് പിണങ്ങിപ്പോയ സംഘവുമായുള്ള പ്രശ്നം പറഞ്ഞുതീർക്കാനാണ് ഹോട്ടലുടമയുടെ നിർദേശപ്രകാരം ഓഡി കാർ പിന്തുടർന്നതെന്നാണ് സംശയം. മുൻ മിസ് കേരള അൻസി കബീർ (25), മിസ് കേരള മുൻ റണ്ണറപ്പ് അൻജന ഷാജൻ (24) എന്നിവർ സംഭവസ്ഥലത്തും കെ.എ. മുഹമ്മദ് ആഷിഖ് (25) പിന്നീടും മരിച്ചു. കാർ ഓടിച്ചിരുന്ന റഹ്മാൻ മാത്രമാണ് രക്ഷപ്പെട്ടത്.\nസി.സി.ടി.വി. ദൃശ്യങ്ങളുള്ള ഡി.വി.ആർ. മാറ്റിയത് എക്സൈസിനെ ഭയന്നിട്ടാണെന്നാണ് നമ്പർ 18 ഹോട്ടലുടമ റോയി വയലാട്ടിന്റെ മൊഴി. അതേസമയം ഹോട്ടലിന് പുറത്തെ സി.സി.ടി.വി. ദൃശ്യങ്ങൾ മാറ്റിയത് എന്തിനെന്ന ചോദ്യത്തിന് മറുപടിയില്ല. രാത്രി വൈകിയും മദ്യം വിളമ്പിയതിന് ഹോട്ടലിന്റെ ബാർ ലൈസൻസ് നവംബർ രണ്ടിന് എക്സൈസ് കമ്മിഷണർ സസ്പെൻഡ് ചെയ്തിരുന്നു. ഇതിനുപുറമേ മറ്റൊരു കേസുകൂടിവന്നാൽ ലൈൻസൻസ് പൂർണമായി നഷ്ടമാകുമെന്ന് ഭയന്നാണ് ഡി.വി.ആർ. മാറ്റിയതെന്നാണ് മൊഴിനൽകിയത്. അപകടത്തിൽപ്പെട്ട കാറിനെ പിന്തുടർന്ന ഓഡി കാറിലെ ഡ്രൈവർ സൈജു സുഹൃത്താണെന്നും അപകടംനടന്ന വിവരം ഇയാൾ ഫോണിൽ വിളിച്ചറിയിക്കുകയായിരുന്നെന്നും റോയി പോലീസിനെ അറിയിച്ചു.


K C Venugopal group Strengthen in congress | രാഹുലിന്റെ പേരിൽ ഇരുപതോളം സ്ഥാനാർത്ഥികളെ തിരുകി കയറ്റാൻ ഉറച്ചു കെ സി വേണുഗോപാൽ; ഇരുക്കൂറിലും കായംകുളത്തും അടക്കം വേണുവിന്റെ സ്ഥാനാർത്ഥികൾക്കെതിരെ രോഷം; നേമത്തെ മത്സര വിഷയം ഉയർത്തിയത് ഉമ്മൻ ചാണ്ടിയെയും ചെന്നിത്തലയേയും പ്രതിരോധിക്കാൻ; രാഹുലിനെ ഉപദേശിച്ചു ഒരു പരുവത്തിലാക്കിയ വേണുഗോപാൽ കേരളത്തിലെ കോൺഗ്രസിന്റെയും അന്തകനാകുമോ? - MarunadanMalayalee.com\nരാഹുലിന്റെ പേരിൽ ഇരുപതോളം സ്ഥാനാർത്ഥികളെ തിരുകി കയറ്റാൻ ഉറച്ചു കെ സി വേണുഗോപാൽ; ഇരുക്കൂറിലും കായംകുളത്തും അടക്കം വേണുവിന്റെ സ്ഥാനാർത്ഥികൾക്കെതിരെ രോഷം; നേമത്തെ മത്സര വിഷയം ഉയർത്തിയത് ഉമ്മൻ ചാണ്ടിയെയും ചെന്നിത്തലയേയും പ്രതിരോധിക്കാൻ; രാഹുലിനെ ഉപദേശിച്ചു ഒരു പരുവത്തിലാക്കിയ വേണുഗോപാൽ കേരളത്തിലെ കോൺഗ്രസിന്റെയും അന്തകനാകുമോ?\nMarch 12, 202112:15 PM IST Permalink\nന്യൂഡൽഹി: കോൺഗ്രസ് സ്ഥാനാർത്ഥിപട്ടിക കീറാമുട്ടിയായി ഇപ്പോഴും തുടരുന്നത് സംഘടനാ ചുമതലയുള്ള എഐസിസി ജനറൽ സെക്രട്ടറി കെ സി വേണുഗോപാലിന്റെ തന്ത്രങ്ങളെ തുടർന്ന്. ഉമ്മൻ ചാണ്ടിയും ചെന്നിത്തലയും ചേർന്നു തയ്യാറാക്കിയ പട്ടികയിൽ വിജയസാധ്യത കുറവാണെന്ന് പറഞ്ഞും സർവേയുടെ കാര്യം ചൂണ്ടിക്കാട്ടിയുമാണ് കെസി ഇടപെടൽ നടത്തുന്നത്. ഈ പട്ടികയിൽ തന്റെ അനുഭാവികളായ ഇരുപതോളം പേരെ തിരുകി കയറ്റനാണ് വേണുഗോപാൽ ശ്രമിക്കുന്നത്. കോൺഗ്രസിന് വേണ്ടി ദ്വീർഘകാലം പ്രവർത്തിക്കുകയും ചെയ്തവരെ നിരാശരാക്കുന്ന വിധത്തിലാണ് കെസിയുടെ ഇടപെടൽ. ഈ ഇടപെടലിൽ ഉമ്മൻ ചാണ്ടിക്കും ചെന്നിത്തലക്കും കടുത്ത അമർഷവുമുണ്ട്.\nഇരിക്കൂറിലും കായംകുളത്തും അടക്കം കെ സി വേണുഗോപാൽ നിശ്ചയിച്ച സ്ഥാനാർത്ഥികൾക്കെതിരെ വികാരം ശക്തമാണ്. ഇരുക്കൂറിൽ സോണി സെബാസ്റ്റ്യനെ വെട്ടി സജീവ് ജോസഫിന് വേണ്ടിയാണ് കെ സി കളത്തിലുള്ളത്. കായംകുളത്താകട്ടെ ഡിസിസി അധ്യക്ഷൻ എം ലിജുവിന് പകരം ആതിരാ ബാബുവിന്റെ പേരാണ് കെസി മുന്നോട്ടു വെച്ചിരിക്കുന്നത്. യുവപ്രാതിനിധ്യവും വനിതാ പ്രാതിനിധ്യവും ചൂണ്ടിക്കാട്ടിയാണ് കെ സിയുടെ വെട്ടിനിരത്തൽ. ഇതിനെതിരെ കടുത്ത വികരമാണ് പാർട്ടിക്കുള്ളിൽ ശക്തമായിരിക്കുന്നത്. ഇത് കൂടാതെ തൃശ്ശൂരിലെ പല സീറ്റുകളിലും സ്ഥാനാർത്ഥികളെ നിശ്ചയിക്കുന്നതിൽ സംഘടനാ ചുമതലയുള്ള ജനറൽ സെക്രട്ടറിയുടെ ഇടപെടലുണ്ട്.\nനേമത്ത് ഉമ്മൻ ചാണ്ടി മത്സരിക്കണമെന്ന പിടിവാശിക്ക് പിന്നിലുള്ളതും കെസിയുടെ ബുദ്ധിയാണ്. ഈ വിഷയം മുന്നോട്ടു വെച്ചു രാഷ്ട്രീയമായി ഇവരെ സമ്മർദ്ദത്തിലാക്കുകയാണ് കെ സി ചെയ്യുന്നത്. നിങ്ങൾ മത്സരിച്ചില്ലെങ്കിൽ താൻ മത്സരിക്കാമെന്ന വിധത്തിലുള്ള ഉപാധിയാണ് അദ്ദേഹം മുന്നോട്ടു വെക്കുന്നത്. വിജയിക്കാൻ സാധ്യതയുള്ള സ്ഥാനാർത്ഥികളെ തങ്ങളുടെ പക്ഷത്തേക്ക് അടുപ്പിക്കുക എന്നാതാണ് കെസിയുടെ തന്ത്രം. നേമം എന്ന പ്രലോഭനത്തിൽ ഉമ്മൻ ചാണ്ടി തലവെക്കാത്തതും ഇക്കാരണം കൊണ്ടാണ്.\nനേമത്ത് മത്സരിക്കുമെന്ന വാർത്തകൾ നിഷേധിച്ച് ഉമ്മൻ ചാണ്ടി രംഗത്തു വന്നിരുന്നു. നിലവിൽ അത്തരം ചർച്ചകൾ ഇല്ലെന്ന് ഉമ്മൻ ചാണ്ടി പ്രതികരിച്ചു. ഇത്തരം വാർത്തകൾ എവിടെ നിന്നാണ് വരുന്നതെന്ന് അറിയില്ലെന്നും ഹൈക്കമാൻഡ് നേതാക്കളെ കണ്ടിട്ടില്ലെന്നും ഉമ്മൻ ചാണ്ടി വ്യക്തമാക്കി. അതേസമയം സ്ഥാനാർത്ഥി നിർണയം സംബന്ധിച്ച ചർച്ചകൾ പുരോഗമിക്കുകയാണ്. ഉമ്മൻ ചാണ്ടി മത്സര സന്നദ്ധത അറിയിച്ചകാര്യങ്ങളോട് പ്രതിപക്ഷ നേതാവ് രമേശ് ചെന്നിത്തല പ്രതികരിച്ചില്ല. നേമത്തെ സ്ഥാനാർത്ഥി നിർണയത്തിൽ അന്തിമ തീരുമാനമായിട്ടില്ല. യുഡിഎഫ് ജയിക്കാൻ ആവശ്യമുള്ള നടപടി സ്വീകരിക്കും. ബിജെപിയുടെ കയ്യിലിരിക്കുന്ന സീറ്റെന്ന നിലയിൽ നേമം തിരിച്ച് പിടിക്കേണ്ടതുണ്ട്. 140 മണ്ഡലങ്ങളും പ്രാധാന്യത്തോടെയാണ് കാണുന്നതെന്ന് ചെന്നിത്തല പറഞ്ഞു.\nനേമത്ത് മത്സരിക്കാൻ കെ മുരളീധരൻ സന്നദ്ധനായിരുന്നു. എന്നാൽ, കെ മുരളീധരനെ മത്സരിപ്പിക്കേണ്ടതില്ലെന്ന തീരുമാനത്തിലേക്ക് കോൺഗ്രസ് എത്തിയതും എഐസിസി ജനറൽ സെക്രട്ടറി കെസി വേണുഗോപാലിന്റെ തീരുമാനത്തോടെയാണ്. എംപിമാർ മത്സരിക്കേണ്ടതില്ലെന്ന പൊതു മാനദണ്ഡത്തിൽ മാറ്റം അനുവദിക്കേണ്ടതില്ലെന്നാണ് വേണുഗോപാലിന്റെ നിർദ്ദേശം. കേരള രാഷ്ട്രീയത്തിൽ കെ മുരളീധരൻ അതിശക്തനാകുന്നത് തടയാനാണ് കെസിയുടെ ഈ നീക്കവും.\nദേശീയ തലത്തിൽ കോൺഗ്രസിൽ വിമത ശബ്ദങ്ങളുണ്ട്. ഗുലാംനബി ആസാദും കൂട്ടരുമാണ് ഇതിന് പിന്നിൽ. ഒത്തുതീർപ്പ് ചർച്ചകളിൽ കോൺഗ്രസിന്റെ സംഘടനാ ജനറൽ സെക്രട്ടറി സ്ഥാനത്തു നിന്ന് കെസി വേണുഗോപാലിനെ മാറ്റണമെന്ന ആവശ്യമാണ് ഉയർന്നത്. ഇത് കോൺഗ്രസ് അധ്യക്ഷ സോണിയാ ഗാന്ധി അംഗീകരിച്ചിട്ടുമുണ്ട്. കേരളം അടക്കമുള്ള സംസ്ഥാനങ്ങളിലെ തെരഞ്ഞെടുപ്പിന് ശേഷം തീരുമാനം ഉണ്ടാകും. അങ്ങനെ വന്നാൽ കേരള രാഷ്ട്രീയത്തിലേക്ക് കെസി മടങ്ങും. കെ മുരളീധരൻ എന്ന കെ എം നേമത്ത് വിജയിച്ചാൽ കോൺഗ്രസിലെ മൂന്നാമനായി മാറും. അത് കെസി വേണുഗോപാലിന് കടുത്ത വെല്ലുവിളിയാണ്. ഈ സാഹചര്യത്തിലാണ് മുരളിയുടെ നേമം മത്സരത്തിന് കെസി പാരവയ്ക്കുന്നത്.\nഇതിനൊപ്പം തന്റെ എംഎൽഎമാരെ സൃഷ്ടിക്കാനും കെസി ശ്രമം ശക്തമാക്കിയിരുന്നു. രാഹുൽ ഗാന്ധിയുടേതെന്ന് പറഞ്ഞത് ഒരു പട്ടിക കെസി കേരളത്തിലെ നേതൃത്വത്തിന് കൈമാറി. ഇതാണ് കോൺഗ്രസ് സ്ഥാനാർത്ഥി പട്ടികയിലെ തീരുമാനം വൈകുന്നത്. കെപിസിസി അധ്യക്ഷനായി കെ സുധാകരൻ എത്തുന്നത് തടയുന്നതും കെസി വേണുഗോപാലാണ്. എകെ ആന്റണിയുടെ പിന്തുണയുള്ളതിനാൽ ഇതിനെ തടയാൻ ചെന്നിത്തലയ്ക്കും ചാണ്ടിക്കും കഴിയുന്നുമില്ല. മുരളീധരനെ നേമത്ത് മത്സരിപ്പിക്കാനുള്ള ചാണ്ടി-ചെന്നിത്തല നീക്കം പൊളിച്ചത് വലിയ പ്രതിഷേധമായി മാറുന്നുണ്ട്.\nഉമ്മൻ ചാണ്ടിയുടേയും ചെന്നിത്തലയുടേയും അതിവിശ്വസ്തരെ വെട്ടാനും കെസി ശ്രമിക്കുന്നുണ്ട്. കെസി ജോസഫ്, കെ ബാബു, ജോസഫ് വാഴക്കൻ തുടങ്ങിയവർക്കെതിരെ അതിശക്തമായ നീക്കങ്ങൾ നടക്കുന്നത് ഈ സാഹചര്യത്തിലാണ്. കേരളത്തിൽ ഗ്രൂപ്പില്ലാതെ നിന്നിരുന്ന പലരും കെസി ഗ്രൂപ്പിലേക്ക് മാറുകയാണ്. ഈ തിരഞ്ഞെടുപ്പ് കാലത്താണ് അത് സജീവമായത്. കേരളത്തിലെ തിരഞ്ഞെടുപ്പിൽ ഹൈക്കമാൻഡ് ഇടപെട്ടാണ് വേണുഗോപാലിന് വഴിത്തിരിവായി മാറിയത്. രാഹുൽ ഗാന്ധിയുടെ വിശ്വസ്തൻ എന്ന പേരും അദ്ദേഹത്തിനുണ്ട്. അതാണ് കാര്യങ്ങൾ നിയന്ത്രിക്കാൻ അദ്ദേഹത്തിന് അധികാരം നൽകിയത്. എല്ലാ സ്ഥാനാർത്ഥി പട്ടികയും വേണുഗോപാൽ അംഗീകരിക്കാതെ മുന്നോട്ട് പോകില്ല.\nഗ്രൂപ്പ് നിർദ്ദേശങ്ങൾ സർവേ റിപ്പോർട്ട് ചൂണ്ടിക്കാട്ടി ഹൈക്കമാൻഡ് വെട്ടുന്നതിലെ അതൃപ്തി ഉമ്മൻ ചാണ്ടിക്കും ചെന്നിത്തലക്കുമുണ്ട്. ഗ്രൂപ്പുകളെ ഇല്ലായ്മ ചെയ്യാനെന്ന പേരിൽ സ്വന്തം ഗ്രൂപ്പുണ്ടാക്കുകയാണ് കെ സി വേണുഗോപാൽ ചെയ്യുന്നത്. ഇതിനായി ജനകീയരായ നേതാക്കളെ ഒതുക്കുകയും ചെയ്യുന്നു. ഈ നീക്കത്തിൽ കോൺഗ്രസിനുള്ളിൽ കടുത്ത അമർഷം പുകയുകയാണ്.\nകൂട്ടിക്കലിലെ ഉരുൾപൊട്ടൽ കവർന്നത് ഒരു കുടുംബത്തെ ഒന്നാകെ; പ്രകൃതി ദുരന്തത്തിന് ഇരയായത് ഒറ്റലാങ്കൽ മാർട്ടിന്റെ കുടുംബം; മൂന്ന് മക്കൾ ഉൾപ്പെടെ ആറു പേരുടെ ജീവൻ പൊലിഞ്ഞു; ആറ് മൃതദേഹങ്ങൾ കണ്ടെടുത്തു; ഉരുൾ പൊട്ടലിൽ ആകെ പതിമൂന്ന് പേരെ കാണാതായതായി റിപ്പോർട്ട്


Murder |പാല്‍കുപ്പിയില് മദ്യം നല്‍കി നാലാഴ്ച പ്രായമുള്ള കുഞ്ഞിനെ കൊലപ്പെടുത്തി; മാതാപിതാക്കള് അറസ്റ്റില് | parents arrested on murder charges after their baby died of alcohol poisoning – News18 Malayalam\nMurder |പാല്‍കുപ്പിയില് മദ്യം നല്‍കി നാലാഴ്ച പ്രായമുള്ള കുഞ്ഞിനെ കൊലപ്പെടുത്തി; മാതാപിതാക്കള് അറസ്റ്റില്\nനാലാഴ്ച പ്രായമുള്ള കുഞ്ഞിനെ മദ്യം നല്‍കി കൊലപ്പെടുത്തിയ കേസില് മാതാപിതാക്കള് അറസ്റ്റില്.\nLast Updated : April 20, 2022, 18:08 IST\nഅറ്റ്‌ലാന്റ: അമേരിക്കയിലെ പോള്‍ഡിങ് കൗണ്ടിയില് നാലാഴ്ച പ്രായമുള്ള കുഞ്ഞിനെ മദ്യം നല്‍കി കൊലപ്പെടുത്തിയ കേസില് മാതാപിതാക്കള് അറസ്റ്റില്. അബോധാവസ്ഥയില് ആശുപത്രിയില് പ്രവേശിപ്പിച്ച കുട്ടിയെക്കുറിച്ച് അറ്റ്ലാന്റയിലെ ചില്‍ഡ്രന്‍സ് ഹെല്‍ത്ത്കെയറിലെ അധികാരികള് പൊലീസിനെ വിവരമറിയിച്ചു. ഇതോടെയാണ് സംഭവത്തില് അന്വേഷണം തുടങ്ങുന്നത്.\nപ്രായപൂര്‍ത്തിയായ ഒരു വ്യക്തിക്ക് നിയമപരമായി അനുവദിച്ചതിന്റെ നാലിരട്ടിയിലധികം മദ്യം കുഞ്ഞിന് ഇവര് നല്‍കിയതായി അറ്റ്‌ലാന്റ ടി.വി റിപ്പോര്‍ട്ട് ചെയ്തു. കേസില് സിഡ്നി ഡണ് (24), മാക്വിസ് കോള്‍വിന് (25) എന്നിവരെ പൊലീസ് അറസ്റ്റ് ചെയ്തു.\nതാന് ധാരാളം മദ്യം കഴിച്ചിരുന്നെന്നും അതിനാല് മുലയൂട്ടുന്നതിലൂടെ കുഞ്ഞിന് വിഷബാധയേറ്റതാകാനാണ് സാധ്യതയെന്നുമാണ് ആദ്യം ഡണ് പൊലീസിനോട് പറഞ്ഞത്. എന്നാല് അന്വേഷണത്തില് കോള്‍വിന് കുഞ്ഞിന്റെ പാല്‍ക്കുപ്പിയില് മദ്യമൊഴിച്ച് നല്‍കിയതാണ് മരണകാരണമെന്ന് കണ്ടെത്തി. ഇരുവര്‍ക്കുമെതിരെ കൊലപാതകം, ക്രൂരത തുടങ്ങിയ നിരവധി വകുപ്പുകള് പ്രകാരം കേസെടുത്തതായി പൊലീസ് അറിയിച്ചു.\nAlso read: SBI ശാഖയിൽ നിന്ന് 11 കോടി രൂപയുടെ നാണയങ്ങൾ കാണാതായി; അന്വേഷണം ആരംഭിച്ച് CBI\nബെംഗളൂരു: അശ്ലീല വീഡിയോയില് കണ്ട സ്ത്രീ ഭാര്യയെന്ന സംശയത്തെ തുടര്‍ന്ന് ഭര്‍ത്താവ് ഭാര്യയെ മക്കളുടെ മുന്നിലിട്ട് കുത്തിക്കൊന്നു (Murder ). രാമനഗര സ്വദേശി മുബീനയാണ് (35) കൊല്ലപ്പെട്ടത്.\nഇക്കാര്യം പറഞ്ഞ് യുവാവ് ഭാര്യയെ നിരന്തരം ഉപദ്രവിവച്ചിരുന്നു. കഴിഞ്ഞ ദിവസം നടന്ന വഴക്കിനിടെ മക്കളുടെ മുന്നില് വെ്ച്ച് മുബീനയെ ജഹീര് കത്തികൊണ്ടു കുത്തുകയായിരുന്നു. തൊട്ടടുത്ത് താമസിച്ചിരുന്ന മുബീനയുടെ പിതാവ് എത്തുമ്പോഴേക്കും ഇവര് മരിച്ചിരുന്നു. തുടര്‍ന്ന് പിതാവാണ് സംഭവത്തെ കുറിച്ച് പൊലീസില് വിവരമറിയിച്ചത്. ഇവര്‍ക്ക് അഞ്ചുമക്കളാണ് ഉള്ളത്.\narrestNew Born Baby Death


ജനിക്കുന്നതിനു മുൻപ് തമ്മിലടി തുടങ്ങിയ രണ്ടുപേരും കുറിച്ചാണ് പി വാർത്ത. ചൈനയിലാണ് സംഭവം. അമ്മയുടെ ഗർഭപാത്രത്തിന് അടുത്തു കിടന്ന അടികൂടുന്ന കുട്ടികളുടെ ചിത്രങ്ങളാണ് ഇപ്പോൾ വൈറലാകുന്നത്. അൾട്രാ സൗണ്ട് സ്കാനിംഗ് ഫോട്ടോകളിൽ മുഖാമുഖം നോക്കി കിടക്കുന്ന ഇരട്ട കുട്ടികൾ പരസ്പരം അടി കൂടുന്നത് വ്യക്തമാണ്. പക്ഷി നാലു മാസങ്ങൾക്ക് ശേഷം ഈ ഇരട്ടക്കുട്ടികളിൽ ആരോഗ്യത്തോടെ പുറത്തെത്തി ചൈനയിലും.\nയുവാൻ ഉള്ള ആശുപത്രിയിലായിരുന്നു ഇവരുടെ ജനനം. കഴിഞ്ഞ സെപ്റ്റംബറിൽ എടുത്ത സ്കാനിംഗിൽ ആൺകുട്ടികൾ തമ്മിൽ തല്ലുന്ന ദൃശ്യങ്ങൾ പതിഞ്ഞിരിക്കുന്നത്. ചെറി സ്ട്രോബെറി എങ്ങനെയാണ് കുട്ടികൾക്ക് പേര് നൽകിയിരിക്കുന്നത്. സാധാരണയായി ഇരട്ടക്കുട്ടികളിൽ ഗർഭപാത്രത്തിലെ2അറകളിലാണ് വളരുന്നത്. എന്നാൽ ഇവിടെ ഒരു അറയിലാണ് ഇവർ വളർന്നത്.\nഇതുപോലെ ഒരു അറയിൽ വാണിരുന്നത് അപകടകരമാണെന്ന് ഡോക്ടർമാർ വിലയിരുത്തുന്നത്. 30 മില്യൺ കേസുകളിൽ ഒന്നു മാത്രമാണ് ഇങ്ങനെ സംഭവിക്കുന്നത്. ഇത്തരത്തിൽ ഒരു സംഭവം സ്കാനിങ് കണ്ടപ്പോൾ തന്നെ ഡോക്ടർസ് വളരെയധികം ഞെട്ടി ഇരിക്കുന്നു. എന്നാൽ കുട്ടികൾ ഇപ്പോൾ വളരെയധികം ആരോഗ്യവരാണ്. തുടർന്ന് അറിയുന്നതിനായി വീഡിയോ മുഴുവനായി കാണുക.